«China International Import Expo»: Келажакка қадам...\n14.11.2019 19:32 0 1482\nУшбу кўргазма ва унинг доирасидаги конференция Хитойнинг 1978 йилдан бошланган очиқлик сиёсатига содиқлигидан далолатдир, деб ёзмоқда халқаро нашрлар.\nХитой ушбу кўргазма орқали дунёнинг 100 дан ортиқ мамлакатларига ўз маҳсулотлари, қолаверса, маданиятини намойиш қилиши учун ўз бозорини очмоқда. Шу орқали ушбу улкан бозорга экспорт қилиш имкониятини яратиб, дунёда иқтисодий ривожланишнинг йўлбошчиси бўлишга ҳаракат қилмоқда.\nCIIE ҳам, «Бир макон, бир йўл» форуми ҳам Хитойнинг савдони эркинлаштириш ва иқтисодий глобаллашувни қўллаб-қувватлаш тарафдори эканлигини намойиш этади. Бу дунё мамлакатларига иқтисодий ва савдо алмашинуви ҳамда ҳамкорликни кучайтиришга, дунё иқтисодиётини янада очиқ қилиш учун глобал савдо ва жаҳон иқтисодий ўсишини қўллаб-қувватлашга ёрдам беради.\nCIIEга Хитойнинг дунё билан алоқа алмашиши учун кўплаб воситаларни бирлаштирадиган йирик кўргазма сифатида қаралади. Ушбу йирик тадбирнинг асосий ҳамкори сифатида Ўзбекистон ҳам халқаро нашрларда алоҳида этироф этилди. Миллий стендимиз кўргазма марказидан ўрин олди. Ҳамкорларимиз кўпайди, шартномалар имзоланди.\n«Xabar.uz» учун Шанхайдан махсус\nЎзбекистон Хитой кўргазма China International Import Expo\nКоронавирус Кеча, 13:39


By Исмоил Муҳаммад Яъқуб on 09/18/2021 СИЙРАТ ТАРИХ\nРақибнинг гапларига жавоб бермай, асосий мақсадга далил келтириш билан унинг барча далилларини бекорга чиқариш услуби:\nБу услуб ўта қайсар, ғурурга берилган ва аҳмоқ одамларнинг овозини ўчиришда жуда қўл келади. Тортишув ва низога чек қўйиш учун улар айтаётган ботил далил-ҳужжатларга эътироз билдирилмайди. Балки асосий мақсадни ёритувчи қатъий далиллар келтиришда давом этилади. Бу билан уларнинг барча далиллари бекор бўлади. Мусо алайҳиссалом билан Фиръавн ўртасида бўлиб ўтган воқеада мазкур услубга намуна бор. Мусо алайҳиссалом Фиръавн келтирган шубҳа ва эътирозларга жавоб қилмай, Фиръавнинг илоҳлик даъвосини бекорга чиқариш, Аллоҳ таолонинг рубубияти ва улуҳиятини исбот этиш учун ақлий далилларни кетма-кет келтираверди. Бу ҳақда Аллоҳ таоло бундай дейди:\n“Фиръавн Мусога деди: “Бутун оламлар Рабби ким?” Мусо деди: “У еру осмонларнинг ва улар орасидаги барча нарсанинг подшоҳи ва бошқарувчисидир, агар бунга ишонсангиз”. Фиръавн атрофидаги аъёнларига деди: “Мусонинг ғаройиб гапини эшитяпсизларми?” Мусо деди: “Мен сизларни унга даъват қилаётган Раббим сизларни ҳам, ўтган ота-боболарингизни ҳам яратган зотдир”. Фиръавн: “Сизларга юборилган бу пайғамбарингиз ақлга сиғмас гапларни гапирадиган ғирт жинни-ку!” деди. Мусо деди: “У машриқу мағрибнинг ва улар оралиғидаги барча нарсанинг Раббидир. Агар ақлу фаросат эгаларидан бўлсангиз, бу ёлғиз Унга иймон келтиришингизни тақозо этади”. Фиръавн Мусога таҳдид қилиб деди: “Қасамки, агар мендан ўзгани илоҳ тутгудек бўлсанг, қамоққа ташлаганларим қаторида сени ҳам қамоққа ташлайман” (Шуаро, 23-29).\nРасулуллоҳ саллаллоҳу алайҳи ва саллам мушриклар билан баҳс-мунозаларда айнан Қуръонда келган услублардан фойдаланар эдилар. Чунки мушриклар Пайғамбар саллалоҳу алайҳи ва салламни пайғамбар эканликларини тасдиқ этмаганликларига сабаб у зотни ёлғон гапиради, деган гумонлари бўлмай, балки бунга уларнинг ўжарликлари, кофирликлари сабаб бўлган эди. Демак, уларга мазкур услубни қўллаш мақсадга мувофиқ иш бўлади. Аллоҳ таоло айтади:\n“Биз қавмингиз зоҳирда сизни ёлғончига чиқаришлари қалбингизга ғамгинлик киритаётганини яхши биламиз. Сиз сабр қилинг ва хотиржам бўлинг! Зеро, улар ичларида сизни ёлғончи деб билишмайди, балки ҳақ эканингизни эътиқод қилишади. Лекин зулму адоватлари сабабли сизнинг рост пайғамбар эканингизни кўрсатувчи очиқ-равшан далилларни инкор қилишади ва сиз келтирган нарсани ёлғонга чиқаришади” (Анъом, 33).\nШунинг учун уларнинг аҳмоқона ўйлари Расулуллоҳ саллаллоҳу алайҳи ва салламдан ҳар хил мўъжизаларни талаб қилишга ундади. Мўъжизалар талаб қилишдан мақсадлари у зотнинг ҳақиқий пайғамбар эканликларини билиш эмас, балки у зотга ўжарлик қилиш эди. Қуйида улар Пайғамбар саллаллоҳу алайҳи ва салламдан талаб қилган мўъжизалардан айримларини келтирамиз:\nМаккада улар учун оқар булоқлар чиқариб беришларини сўрадилар.\nЁки сен учун хурмо ва узумнинг ҳар хил навлари бўлган бир боғ бўлсин ва сен у боғ ичида серсув анҳорларни оқизиб қўй, дедилар. Ёки у зот осмондан булут туширишларини сўрадилар.\nЁки Аллоҳни ва малоикаларни олиб кел, дедилар.\nЁки у зотнинг тиллодан қурилган уйи бўлишини сўрадилар.\nЁки у зот учун махсус нарвон бўлишини ва у билан осмонга кўтарилишларини хоҳладилар.\nОсмондан уларга бир китоб олиб тушишларини талаб қилдилар. Мужоҳид раҳимаҳуллоҳ айтади: “Яъни ҳар бир киши учун алоҳида исми ёзилган китоб келтиришларини талаб қилдилар”.\nЯна Расулуллоҳ саллаллоҳу алайҳи ва салламдан уларга тоғларни текислаб беришларини, ерни кесишларини, ўлиб кетган ота-боболарини тирилтириб беришларини сўрадилар.\nҒайриодатий мўъжизаларни талаб қилиш башарият тарихида янгилик эмас. Зотан, Пайғамбар саллаллоҳу алайҳи ва саллам қавмларини иймонга келишларига қанчалик ҳарис бўлиб, бу йўлда жонларини фидо қилишга тайёр бўлсалар-да, лекин Раббиларидан олган раббоний тарбия, пайғамбарлик тарбияси уларнинг талабларига ижобат қилишларига йўл қўймади. Уларга айтган жавоблари қуйидагича бўлди:\n“Мен сизларга шу нарса билан юборилганман, Аллоҳ берган топшириқларни етказаман. Дарҳақиқат, сизларга етказдим. Агар қабул қилсангиз, дунё ва охиратда бахтиёр бўласиз. Агар рад қилсангиз, Аллоҳ мен билан сизларнинг ўртангизда бир ҳукм қилгунича сабр қиламан”.\n Али Бодаҳдаҳ, “Муқаввимат ад-даият ан-нажиҳ”, 59,68-бетлар.\n Ибн Ҳишом, «Ас-сийрат ан-набавия», 1/459-бет.\nAvvalgi maqolaҲидоя шарҳи | 245 | Баъзиси озод бўлган қул (3) | Шайх Содиқ Самарқандий\nKeyingi maqola Намоз: Қунут дуосига доир мулоҳазалар


Ким ва қандай тартибда ҳарбий кафедрага қабул қилинади?\n10:20 / 12.10.2017\nЎзбекистон Республикаси Вазирлар Маҳкамасининг 2017 йил 9 октябрдаги қарори билан олий таълим муассасаларининг ҳарбий тайёргарлик ўқув бўлинмалари тўғрисидаги Низом тасдиқланди.\nҚайд этилишича, резервдаги ва захирадаги офицерларни тайёрлайдиган ҳарбий тайёргарлик ўқув бўлинмалари ўз мақомига кўра, Мудофаа вазирлиги олий ҳарбий таълим муассасаларига тенглаштирилади. ОТМнинг кундузги бўлимида ўқиётган эркак талабалар, шунингдек тиббий ОТМ талабалари жинсидан қатъи назар ҳарбий тайёргарликдан ўтадилар. Ҳарбий тайёргарликка 27 ёшгача бўлган, саломатлиги бўйича ҳарбий хизматга яроқли ва саралаш танловидан ўтган талабалар жалб этилади.\nҲарбий тайёргарлик ўқув бўлинмаларида ОТМ талабалари орасидан резервдаги ва захирадаги офицерларни тайёрлаш қуйидагича ташкил этилади:\n“Чақириққача ҳарбий таълим” йўналиши бўйича мутахассислар тайёрлайдиган ҳарбий таълим факультетларида – 2 йил давомида, 2 ва 3-курсларда;\nтиббий ОТМ ҳарбий кафедраларида – 2 йил давомида бир йил, 3 ва 4-курсда;\nқолган ОТМ ҳарбий кафедраларида – бир йил, 3-курсда.\nТалабалар ҳарбий тайёргарликдан ўтиш учун танлов асосида саралаб олинади:\n“Чақириққача ҳарбий таълим” йўналиши бўйича мутахассислар тайёрлайдиган ҳарбий таълим факультетларида – абитуриентларнинг ОТМга ўқишга киришида ўтказиладиган касбий (ижодий) имтиҳон давомида;\nтиббий ОТМ ҳарбий кафедраларида – ОТМда таълим олишнинг иккинчи курси охирида саралаш танлови жараёнида;\nқолган ОТМ ҳарбий кафедраларида – ОТМда иккинчи курс охирида саралаш танлови жараёнида.\nКасбий (ижодий) имтиҳон топширишга Ўзбекистон фуқароси бўлган; шахсий аризаларига биноан (ОТМ ректори номига, ўзи ёзган) ихтиёрий равишда ҳарбий тайёргарликни ўташ истагини билдирган абитуриентларга рухсат берилади.\nСаралаш танловига: Ўзбекистон фуқароси бўлган; шахсий аризаларига биноан (ОТМ ректори номига, ўзи ёзган) ихтиёрий равишда ҳарбий тайёргарликни ўташ истагини билдирган; саломатлиги бўйича ҳарбий хизматга яроқли талабаларга рухсат берилади.\nҚуйидагилар ҳарбий тайёргарлик ўқув бўлинмаларида таълим олиш учун талабаларни саралаш танловининг асосий мезонлари ҳисобланади:\nОТМда таълим олиш жараёнида ўзлаштирилган билим даражаси натижалари;\nчақириққача бошланғич тайёргарлик дастури бўйича билим даражасини баҳолаш.\nТалабаларнинг ҳарбий хизматга яроқлилигини текшириш бўйича тиббий кўрик ОТМ жойлашган жойдаги мудофаа ишлари бўйича бошқарманинг (бўлим) тиббий комиссиялари томонидан ҳарбий таълим факультети (ҳарбий кафедра) бошлиғининг сўровномасига биноан белгиланган тартибда ўтказилади. Алоҳида психологик ўрганиш Мудофаа вазирлиги руҳшунос мутахассислари томонидан тест ўтказиш орқали амалга оширилади. ОТМда таълим олиш жараёнида ўзлаштирилган билим даражасини баҳолаш натижаси ОТМдаги ҳарбий тайёргарлик ўқув бўлинмасига қабул қилишдан олдинги ўқиш даврида тўпланган баллар йиғиндисидан ташкил топади. Талабаларнинг умумжисмоний тайёргарлиги Мудофаа вазирлиги мутахассислари томонидан баҳоланади. Чақириққача бошланғич тайёргарлик бўйича билим даражаси тест ўтказиш усули ёрдамида баҳоланади.\nТалабалар ҳарбий тайёргарлик ўқув бўлинмасига саралаш танлови натижалари бўйича қабул қилинади. ОТМ талабаларининг ҳарбий тайёргарлиги учун 528 соат, шу жумладан ОТМдаги аудитория машғулотлари учун 450 соат ва ўқув йиғинлари учун 78 соат вақт ажратилади. Машғулотлар ҳарбий таълим факультети бошлиғи томонидан ўрнатилган кун тартибига мувофиқ ҳарбий кун усулида ўтказилади. Бунда ўқув машғулотлари учун кунига 6-8 соат ажратилади. Ўқув йиғинларининг давомийлиги 15 календарь кунни ташкил қилади.\nҲарбий тайёргарлик бўйича якуний давлат аттестациясини топширган ва бакалавриатнинг тўлиқ курсини муваффақиятли якунлаган талабаларга белгиланган тартибда “лейтенант” ҳарбий унвони берилади ва улар ҳақиқий ҳарбий хизматга чақирилади ёка резерв ёхуд захирага ўтказилади.


ОФТОБ УРИШИДАН ЭҲТИЁТ БЎЛИНГ!|Оҳангарон ҳаёти - Жизнь Ахангарана\nИнсон шундай яратилганки, қаҳратон совуқда ҳам, жазирама иссиқда ҳам тана ҳарорати бир хил даражада бўлади. Организм ҳар қандай иқлим шароитларига мослашиш хусусиятига эга. Ўзбекистон иқлимига хос бўлган ҳавонинг қуруқлиги ҳамда мўътадил эсиб турадиган шабада танада терлаш йўли билан иссиқлик ажралишига, қисқача қилиб айтганда, организмни иссиқ иқлим шароитига мослашишига ёрдам беради.\nЁзнинг жазирама иссиғи юрак қон-томир касаллигига чалинган ҳамда ортиқча вазн тўплаган инсонлар саломатлигига таъсир қилиши ва улардаги сурункали кечаётган касалликларнинг авж олишига сабаб бўлиши мумкин. Иссиқ иқлим пайтида енгил таомларни тановул қилиш, ёғли таом ва ширинликларни, тузланган, аччиқ таомларни камроқ истеъмол қилиш тавсия этилади. Ёз кунларида лимонли ва кўк чой ичганингиз маъқул.\nМазкур даврда эгнингизга ҳавони яхши ўтказадиган, қуёш нурини қайтарадиган, кенг тикилган кийимларни кийишингиз лозим. Шунингдек, кийим танлашда матонинг рангига ҳам алоҳида эътибор қаратинг. Қора ва жигарранг матодан тикилган кийимлар ўзига иссиқлик ва қуёш нурини кўп тортади, оқ рангли газмолдан тикилган кийимлар эса иссиқлик ва қуёш нурини қайтариш хусусиятига эга.\nЖазирама иссиқда мунтазам меҳнат қилувчилар танасида офтоб уриши ҳодисаси кузатилади. У ҳолдан тойишга, бош айланишига, бош оғриғига, кўнгил айниши, терининг қизариши каби салбий оқибатларга сабаб бўлади. Танани офтоб урганда, баданни ҳўл сочиқ билан ўраш, сўнгра шифокорга мурожаат қилиш зарур.\nОфтоб уришининг олдини олиш учун фуқароларимиздан имкони борича ҳавоси салқин бўлган жойларда кун ўтказишини, иссиқ ҳарорат вақтида мева ва сабзавотлар истеъмол қилишини, жазирама кунларда бош кийим кийишни ва соябон билан юришларини тавсия этамиз.\nтуман Саломатлик маркази мудираси.\nХонамизда гуллар турналар…


Сурункали тонзиллит мавжуд бўлганда коронавирусга чалиниш хавфи юқори – штаб аъзоси\n14:40 / 24.08.2020\nСурункали тонзиллит мавжуд бўлган бемор учун коронавирус билан касалланиш хавфи юқори ҳисобланади. Бу ҳақда Коронавирусга қарши кураш штаби аъзоси Наргиза Нуруллаева АОКАда ўтказилган брифингда маълум қилди.\n«Сурункали тонзиллит – юқори нафас йўлининг касаллиги ҳисобланиб, танглай муртакларининг узоқ вақт давомида яллиғланиши билан кечади. Сурункали тонзиллит ривожланишига ўткир тонзиллит самарасиз ёки охиригача даволанмаслиги сабаб бўлади.\nКасаллик қўзғатувчилари – асосан бактерия ва вируслар. Улар пасайган иммунитет фонида танглайда кўпаяди.\nСурункали тонзиллитнинг яна бир кўп учровчи сабабларидан бири – тиш ва милк касалликларидир. Шунинг учун тиш тозалиги гигиенасига амал қилиш, ўз вақтида кариесга чалинган тишларни даволаш лозим.\nБундан ташқари, сурункали тонзиллит пайдо бўлишига бурун ва бурун олди бўшлиқларидаги инфекция ўчоқлари – сурункали ринитлар, синуситлар, полиплар ва ҳатто вақти-вақти билан юзага келувчи аллергик тумов ҳам сабаб бўлиши мумкин.\nСурункали тонзиллит мавжуд бўлганда коронавирус билан касалланиш хавфи юқори. Шу сабабли, ушбу касаллик мавжуд бўлган кишиларга ниқоб тақиш, оғиз бўшлиғини чайқаш ва инфекция ўчоқларини санация қилиш мақсадида ўз вақтида шифокорга мурожаат қилиш тавсия этилади», деди Наргиза Нуруллаева ёшлигида тонзилит ташхиси қўйилган одам учун коронавирусга чалиниши қанчалик хавфли экани ҳақидаги саволга жавобан.\nБрифинг давомида 5 ёшгача бўлган болаларнинг тиббий ниқобда юришига зарурат йўқлиги маълум қилинган. Клиник тавсияномаларда «5 ёш ва ундан кичик ёшдаги болалардан ниқоб тақиб юриш талаб этилмайди. Бу боланинг хавфсизлиги ва умумий қизиқишлари, бундан ташқари ниқобни тегишли тартибда тақиш имкониятларига асосланади», деб кўрсатилган.\n«Истисно тариқасида онкологик касалликлари мавжуд бўлган, иммунодепрессив ҳолатдаги ёки доимий COVID-19 мавжуд бўлган беморлар билан контактда бўладиган болаларга ниқоб тақиш тавсия этилади», деган штаб аъзоси.\nЖССТ ва ЮНИСЕФ тавсияномаларига кўра, агар бола 6 ёшдан 11 ёшгача бўлса, ниқоб тақишда бир қатор омилларни ҳисобга олиш лозим:\nболанинг яшаш жойида вируснинг тарқалганлик даражасини;\nбола ниқобдан тўғри ва хавфсиз фойдалана олиш имкониятларини назардан четда қолдирмаслик зарур;\nбундан ташқари, мутахассислар атрофдаги катталар томонидан бола ҳимоя ниқоблари билан таъминлангани, ниқобларни алмаштириш ва ювишни назорат қилишни тавсия қилишади.\n12 ёш ва ундан катта ёшдаги болаларга ниқобларни катталар каби тақиш тавсия қилинади.\n23:52 / 19.09.2020\n16:48 / 19.09.2020\nОрганизм учун кислороддан кейин энг зарур модда. Сувнинг аҳамияти ва коронавирусга қарши курашдаги ўрни ҳақида


Ўзбекистондаги Турк миллий маданий маркази ҳақида эшитганмисиз? – MILLATLARARO MUNOSABATLAR VA XORIJIY MAMLAKATLAR BILAN DO'STLIK ALOQALARI QO`MITASI\nМумтоз мақом ашулаларини маромига етказиб, ихлосмандлар олқишига сазовор бўлган бу ёш хонанда Саломат Жавдат қизи. Атлас кўйлакларда ял-ял ёниб, андижонча рақсга тушаётган қизлар Ўзбекистон Турк миллий маданий маркази қошидаги ансамблнинг раққосалари. Юртимизда ўтказилувчи турли байрам ва тадбирлар доирасидаги концертларда фаол иштирок этувчи бу ёш ижрочилар санъат мухлисларига яхшигина танилиб улгурган.\nМамлакатимизда тинчлик ва осойишталикни кўз қорачиғидек асраш, ижтимоий барқарорликни таъминлаш, турли миллат ва элат вакилларининг ўзаро аҳил, ҳамжиҳат, бир оила фарзандларидек яшаб меҳнат қилиши учун зарур шароит ва имкониятларни яратиш давлат сиёсатининг устувор йўналишларидан бири саналади.\nБу борада олиб борилаётган узоқни кўзловчи ва одилона саъй-ҳаракатлар юртимиздаги кўплаб миллий маданий марказларнинг самарали фаолият кўрсатиши, табаррук Ўзбекистонимизни ўз она-Ватани деб билувчи кўплаб миллат вакилларининг маданияти, анъана ва қадриятлари, урф-одатларини сақлаш, уларни янада ривожлантириш, мазмун-моҳиятини тарғиб этиш имконини бермоқда. Айни жиҳатлар юртимизда муваффақиятли фаолият кўрсатиб келаётган Ўзбекистон Турк миллий маданий маркази фаолиятида ҳам яққол намоён бўлмоқда.\nМазкур марказ раҳбари, моҳир шифокор-тадбиркор, «Дўстлик» ордени соҳиби Умар Салмоновнинг айтишича, жонажон Ўзбекистонимизнинг истиқлолга юз тутиши кўплаб миллат ва элат вакилларининг ўз маданияти ва анъаналарини ривожлантириши учун янги истиқболларни очиб берди. 1991 йилда дастлаб Бухорода, 1992 йилда эса Тошкент шаҳрида Турк миллий маданий марказлари ташкил этилиб, самарали фаолият кўрсата бошлади. 1997 йилнинг 26 мартида ташкил этилган Ўзбекистон Турк миллий маданият маркази эса эндиликда Бухоро, Самарқанд вилоятларидаги миллий маданий марказлари фаолиятини бирлаштириб, мувофиқлаштириб бормоқда.\nЎзбекистон Турк миллий маданий маркази ўз иши давомида мазкур миллатнинг тили, маданияти, қадимий урф-одатлари, ўзига хос анъаналарини қайта тиклаш ва янада равнақ топтиришга эътибор қаратмоқда. Марказда фаолият кўрсатаётган ёшлар, хотин-қизлар билан ишлаш, спорт, маданий-маърифий бўлимлар, нуронийлар кенгаши ўз сафига юз нафардан ортиқ турли соҳа вакилларини бирлаштириб, самарали ишлаб келмоқда. Улар сафида ўзининг ҳалол меҳнати билан элда обрў орттирган олимлар, кашфиётчилар, ўқитувчилар, шифокорлар, миришкорлар, муҳандис ва қурувчилар, санъат ва маданият намояндалари, спортсевар, санъатсевар иқтидорли ёшларнинг борлиги эътиборга молик.\nМарказ қошидаги «Севинч», «Анадолу», «Истамбул» ансамбллари ҳамда қизлар бадиий рақс жамоаси қадимий мусиқий анъаналаримиз, ўзига хос мактаб ва йўналишларини тарғиб этишда фаол ҳисса қўшиб келмоқда. Ушбу жамоалар «Ўзбекистон – умумий уйимиз», «Қудратимиз – бирлик ва ҳамжиҳатликда», «Ватан ягонадир, Ватан биттадир» каби ижодий танловлар, дўстлик фестивалларида муваффақиятли иштирок этиб, наинки совринли ўринларга, балки санъат ихлосмандларининг меҳри ва олқиши, ҳурматига сазовор бўлиб келмоқда. Шунингдек, «Фидойинг бўлгаймиз сени, Ўзбекистон!» шиори остидаги Ватанни, истиқлолни, тинч ва осуда ҳаётимизни, саодатли кунларимизни улуғловчи концертлар, халқ сайллари, мусиқа кечаларида юқорида номи келтирилган ижодий жамоалар фаол иштирок этмоқда.\n– Жонажон Ўзбекистонимизда яшаб, истиқомат этаётган турли миллат вакиллари каби биз ҳам ўз тақдиримиз, бахтимиз, истиқболимизни шу мўътабар диёр билан узвий боғлаганмиз, – дейди Илёс Гулайдин ўғли. – Шу азиз юртда катта бўлдик, вояга етдик. Оқу қорани танидик. Билимли, касб-ҳунарли бўлдик. Яратилган улкан шароитлар самарасида ўз истеъдодимиз ва қобилиятимиз, салоҳиятимизни тўлақонли намоён этиш имконига эга бўлдик.\n1999 йилда Микойил Афрас ўғли раҳбарлигида ташкил этилган «МИКО» комедия театри томошабинларга енгил ҳазил ва кулгу, уларга хуш кайфият улашиш мақсадида бир қатор спектаклларни саҳналаштириб келмоқда. Бу ҳаваскор ижодий жамоанинг спектакллари АҚШ, Туркия, Россия, Озарбайжон, Қозоғистон, Қирғизистон каби давлатларда ҳам илиқ кутиб олингани эътиборга моликдир.\n– Ижодий жамоамиз томонидан саҳналаштирилаётган асарларда одамлар ўртасида ўзаро аҳиллик, тотувлик, дўстлик ришталарини мустаҳкамлаш, катталарга ҳурмат, меҳнатсеварлик, ҳалоллик, фидойилик, мардлик, бағрикенглик ва олижанобликни тарғиб этиш устувор ўрин эгаллайди, – дейди М.Афрас ўғли. – Зеро, айни тушунчалар наинки биз, ўзбекистонликларда, балки бутун башарият томонидан ҳам энг олий қадриятлардан саналади.\nТурк маркази раҳбари ва бошқарув аъзолари томонидан таъсис этилган «I.M. DOST-FILMS» студияси томонидан яратилган ўнлаб картиналар юртимиз томошабинларига яхши маълум. «Ширин булоқ», «Бурч», «Чин муҳаббат» (турк тилида суртга олинган) «Ота», «Қизғалдоқ», «Бегона баҳор» каби бадиий фильмлар, «Жийда гули» 21 серияли телесериали, «Оппоқ орзулар» сингари сериал-картиналар меҳр, муҳаббат, садоқат, олийжаноблик, ўзгаларга хайрихоҳ ва кўмакдош бўлиш каби чин инсоний ғояларни тараннум этгани, ёшларни ватанпарварлик руҳида тарбиялашдек мақсадларни кўзлагани билан аҳамиятлидир.\nЎзбекистон Турк миллий маданий маркази томонидан барчамизнинг энг улуғ ва энг азиз байрамлар – Мустқиллик, Наврўз, шунингдек, Рамазон ҳайти, Қурбон ҳайити байрамлари кўтаринки руҳда нишонланади.\n– Президентимизнинг 2017 йилнинг январь ойида юртимиз миллий маданий марказларининг вакиллари билан учрашуви, юртимизда миллатлар ва диний конфессиялар ўртасидаги ўзаро тотувлик ва ҳамжиҳатликни таъминлаш борасида амалий саъй-ҳаракатлари бизга катта куч, илҳом бағишламоқда, – дейди У.Салмонов. – Пойтахтимизнинг энг сўлим ва тароватли масканидаги бино Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси ҳамда миллий маданий марказлар тасарруфига берилди. Бинонинг ёнидаги сўлим боғ «Дўстлик боғи»га айлантирилди. Ҳар йили турли миллат вакиллари ҳам Ватанимизнинг энг олий мукофотлари, орден ва медаллари билан тақдирланаяпти. Давлатимиз раҳбарининг одамлар оғирини енгил етиш, халқнинг кўнглига йўл топиш, турмуш фаровонлигини юксалтириш йўлидаги эзгу саъй-ҳаракатлари жонажон Ўзбекистонимизда яшаётган барча миллатларнинг ҳаёти, фаолиятида, орзу-умидларида ўзининг яққол ифодасини топмоқда. Шу табаррук юртнинг фуқароси учун бундан ортиқ саодат бўлмаса керак!


19:10 04.08.2020 (Янгиланган 20:23 14.08.2020)\nТОШКЕНТ, 4 авг — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nЯнги касалланиш ҳолатлари: 218 нафари — Тошкент шаҳрида, 23 нафари — Ўртасарой карантин марказида; 31 нафари — Самарқанд вилоятида, 3 нафари — Тошкент вилоятида, 2 нафари — Андижон вилоятида аниқланди.\nБугуннинг ўзида 576 нафар бемор тузалиб, ўз уйларига кузатилди. Республика бўйлаб жами соғайганлар сони 17 835 нафарга етди.\nАйни пайтда 8 803 нафар беморга белгиланган стандартлар бўйича даво чоралари кўрилмоқда.\nКун давомида икки бемор – Тошкентда 64 ёшли ва 30 ёшли эркаклар вафот этди.\nУларга “COVID-19” инфекциясининг ўта оғир кечиши, икки томонлама пневмония ташхиси қўйилган. Ҳамроҳ касалликлар (юрак ишемик касаллиги, стенокардия, гипертония) билан ҳам оғриган.\nЎтказилган реанимацион муолажаларга қарамасдан беморлар ўткир юрак қон-томир, нафас ва полиорган етишмовчилигидан вафот этган.\nЎзбекистонда жами 163 киши пандемия қурбони бўлди.\nКарантин қачон бекор қилинади\nЎзбекистон бош вазири ўринбосари Азиз Абдуҳакимов карантин қандай шароитда бекор қилиниши мумкинлигини маълум қилди.\n“Хабарингиз бор, навбатдаги карантин даври 15 августгача узайтирилган. Биз маълум даражадаги плато чизиғига, барқарорликка эришишимиз, келгусида касалланишлар ҳолатини камайтиришимиз ва карантин чекловларини бекор қилишимиз учун ҳозирги вақтда ўрнатилган чекловларга амал қилишда давом этишимиз керак”, – деди Абдуҳакимов.\nБу ҳақда батафсил.\nВатанга қайтган талабалар\nUzbekistan Airways махсус рейси билан Қозондан 300 нафар талаба Ўзбекистонга олиб келинди. Талабалар Самарқанд ва Тошкентга олиб келинди. Улар 14 кунлик карантин ўтказиши учун алоҳида ташкил қилинган муассасаларга жойлаштирилди. Бундан аввал Сибир федерал округ олийгоҳларида таҳсил олаётган 100 нафар талаб олиб келинди.\nДунё бўйлаб инфекцияни юқтириб олган кишиларнинг сони 18,2 миллионга етди, 692 минг киши вафот этди, 10,9 миллион киши тузалди. Энг кўп ҳолатлар АҚШда (4,7 млн), Бразилияда (2,8 млн), Ҳиндистонда (1,9 млн).\nCOVID-19 умумжаҳон пандемияси (1156)\n12:23 22.09.2020 (Янгиланган 12:24 22.09.2020)


Обама: сиёсатчилар кураши иқтисодиётга путур етказмоқда\nАҚШ Президенти Барак Обама Америка халқига ҳафталик радиомурожаатида Демократлар ва Республикачилар ўртасидаги кураш АҚШ иқтисодиётига путур етказаётганини таъкидлаб, Конгрессни сиёсий тортишувларга барҳам беришга чақирди.\n- Биз партиялар кураши олдинга интилишимизга тўсиқ бўлишига йўл қўя олмаймиз. Баъзилар учун келаси сайловда муваффақияга эришиш фикри, ишни ҳозир тўғри йўлга қўйиш уринишидан муҳимроқ. Конгрессдаги бази кишилар Американинг ғалабасидан кўра, рақиблари мағлубиятини кўришни кўпроқ хоҳламоқда. Бизга айнан шу нарса халал бермоқда, - деди АҚШ раҳбари.\nОбама икки партия аъзоларини бюджет камомадини камайтириш хусусида муросага ундади. Яқинда Конгресс бир неча йил ичида бюджет камомадини кескин камайтириш шарти билан АҚШ давлат қарзлари лимитини кўтаришга рози бўлди.\nБироқ Демократлар ва Республикачилар камомадни камайтириш билан боғлиқ қатор масалаларда келишувга эришгани йўқ.


Фиқҳ Қуръони карим Суннати набавийа Ислом ва иймон Долзарб мавзу Фиҳқ илми Ислом фиқҳ академияси Фиқҳий мазҳаблар Фиқҳий истилоҳлар Усулул Фиқҳ Дарслар Видеолар Аудио Ибодат Тоҳарат ва поклик Намоз Закот Рўза ва Рамазон Ҳаж – умра Турли масалалар Дуо Қурбонлик ва ақийқа Таъқиқ ва рухсатлар Таомлар Либослар Сўйишлар Гуноҳлар Аёлларга оид ҳукмлар Ҳаром ва ҳалол касблар Сафар Майиит Молиявий муомалалар Савдо ва тижорат Рибо Қарз Фароиз Бошқа муомала турлари Оила ва турмуш Никоҳ ва талоқ Эр ва хотиннинг вазифалари Фарзанд тарбияси Искать... Қуръонни етти ҳарфда нозил бўлиши\nАвтор: Фиқҳ.Уз Опубликовано 05 Ноябрь 2015 Печать E-mail Турли йўллар билан ривоят қилинган саҳиҳ ҳадисларда Расулуллоҳ соллаллоҳу алайҳи васалламнинг Қуръони Карим етти ҳарфда нозил бўлганини очиқ-ойдин айтганларини кўрамиз.\nҚуръони Каримнинг етти ҳарфда нозил бўлгани ҳақида келган ҳадиси шарифларни ўрганиб, кейин хулоса чиқарсак, яхши бўлади.\nАвтор: Фиқҳ.Уз Опубликовано 19 Июнь 2015 Печать E-mail Тааввуз – деб, луғатда “Паноҳ сўраш”га айтилади. Истилоҳда эса “Аъзу биллаҳи минаш шайтонир рожийм” дейишга айтилади. Аллоҳ таоло “Наҳл” сураси 98-оятида марҳамат қилади : 98. Қачон Қуръон ўқисанг, Аллоҳдан қувилган шайтондан паноҳ сўрагин.Ушбу оятга амал қилиб ўлароқ Росулуллоҳ соллаллоҳу алайҳи васалламдан «Аъуузу биллаҳи минаш шайтонир рожийм»ни ўқиганлари собит.\nАвтор: Фиқҳ.Уз Опубликовано 22 Апрель 2014 Печать E-mail Ҳозирги даврда ҳукм оятлари тафсири йўналишида ҳам янги китоблар ёзилмоқда. Уларнинг ичида Муҳаммад Али Соис раҳматуллоҳи алайҳининг «Тафсири оятил аҳком» ва Муҳаммад Али Собунийнинг «Равоъул баён фий тафсири оя-тил аҳком минал Қуръон» китоблари машҳур. Келаси сатр-ларда ушбу икки китоб ҳақида қисқача сўз юритишга ҳаракат қиламиз.1. «Тафсири оятил аҳком».Бу китобнинг муаллифи мисрлик уламолардан Ислом шариати куллиясининг мударриси Муҳаммад Али Соис раҳматуллоҳи алайҳидир.\nАвтор: Фиқҳ.Уз Опубликовано 22 Апрель 2014 Печать E-mail Аллоҳ ҳақ субҳанаҳу ва таоло Қуръони каримда шундай марҳамат қилади:"Албатта бизнинг оятларимизга қачон улар билан еслатилсалар, кибр-ҳаво қилмаган ҳолларида саждага йиқиладилар ва Роббиларига тасбеҳ ила ҳамд айтадиганлар иймон келтирурлар".\nАвтор: Фиқҳ.Уз Опубликовано 22 Апрель 2014 Печать E-mail "Зиҳор" сузи “зоҳир” сўзидан олинган бўлиб, инсоннинг орка бел томонига айтилади. Шариатда эса эрнинг ўз хотинига “сен мен учун онамнинг орқа бел томони кабисан” дейишига айтилади.\nАвтор: Ҳамидуллоҳ Беруний Опубликовано 20 Апрель 2014 Печать E-mail Савол: Автобусда кетаётганда Қуръон ўқиб кетаман. Кўп ҳолларда эса телефон наушниги орқали эшитиб кетаман. Шунда сажда оятлари чиқади. Уни ўқиганда сажда қилишим лозимми? Бир неча марта ўқисам ёки эшитсамчи? Агар сажда оятларини ташлаб кетсам, нима бўлади?Жавоб:Сажда оятини ўқиганда ёки эшитганда бир марта Аллоҳ таолога сажда қилиш вожибдир.\nАбулқосим Ҳаким Самарқандий\tУламолар\tАбу Хафс Кабир Бухорий\tУламолар\tАбулфатҳ Алоуддин Муҳаммад\tУламолар\tНасафий\tУламолар\tМуҳаммад Шайбоний\tУламолар\tАёллар фиқҳи\nСайт бошиФиқҳҚуръони карим


Жалолиддин Машарипов қайси саволга жавоб бера олмади? / CHAMPIONAT.asia\nЖалолиддин Машарипов қайси саволга жавоб бера олмади?\n07 дек 12:32\nТеглар : Жалолиддин МашариповПахтакорЛокомотив\nЎзбекистон Кубоги-2017 финал учрашуви билан юртимизда бу йилги футбол мавсумига расман якун ясалди.\nПойтахт дербисидан ўрин олган финал баҳсида Марат Бикмаев томонидан “Бунёдкор” дарвозасига киритилган ягона гол учрашув тақдирини ҳал қилиш баробарида “Локомотив”га мамлакат кубогини тақдим этди. Бу билан “темирйўлчилар” қаторасига иккинчи йил ҳам мавсумни “олтин дубл” қайд этган ҳолда якунлашга муваффақ бўлишди. Келаси йил ҳам Андрей Микляев ва Мирко Йеличич жамоаси ОЧЛда иштирок этади. Ўзбекистон чемпионлари тўғридан-тўғри гуруҳ босқичидан иштирокларини бошлашади. Кубок финалидан сўнг футболчиларга таътил эълон қилинди. Режага кўра, декабрь ойининг учинчи ўн кунлигида, аниқроғи 24 декабрь куни жамоа янги мавсумга тайёргарлик кўриш мақсадида яна Тошкентда йиғилади. Биз финал учрашувидан сўнг жамоанинг етакчи ярим ҳимоячиларидан бири Жалолиддин Машариповдан интервью олдик.\n- Жалолиддин, мавсум “Локомотив” учун омадли келди. Бу йил ҳам худди ўтган мавсумдаги бўлгани каби “олтин дубл” қайд этилди. Умумий олганда, ҳам клубда, ҳам терма жамоада ва ҳам ҳаётда 2017 йилги футбол мавсуми сиз учун қандай таассуротлар билан эсда қоладиган бўлди?\n- Мавсум бошида “Локомотив”га яхши ниятлар билан ўтган эдим. Бу трансферга розилик беришимга биринчи галда жамоанинг ОЧЛда иштироки этиши сабаб бўлганди. Афсуски, Осиёнинг энг нуфузли мусобақасида гуруҳдан чиқиш насиб қилмади. Бунга биринчи галда ўзимиз сабабчимиз. Ғалаба қозониб турган ўйинларимизнинг сўнгги дақиқаларида гол ўтказиб юбориб, қимматли очколарни бой бердик. Баъзи ҳолатларда омад очиқчасига биздан юз ўгирди. Ўзи шундай ҳолатлар бўлади, сиз қанчалик истасангиз ҳам тўп дарвозага кирмайди. Ана шу жиҳатларини инобатга олсак, мавсумдан тўлиқ қониқиш ҳосил қилдик, деб айта олмайман. Тўғри, ўтган йилги натижани такрорлаб, кубок ва чемпионликни ўзимизда сақлаб қолдик. Бу томондан ўзимиз аҳам хурсанд бўлдик, мухлисларимизни ҳам хушнуд эта олдик. Энди терма жамоамизга келсак, менимча ҳамманинг бу мавзуда айтар гапи тайин. Очиғи, ўша охирги ўйинни эсламасликка ҳаракат қиламан. Тошкентда Жанубий Кореяга қарши кечган учрашувда биргина аниқ зарба бизни ЖЧ-2018 финал босқичига олиб чиқарди. Минг афсуски, ўша битта гол бизни бу сафар ҳам мундиалда қатнашиш бахтидан маҳрум қилди. Омадсиз иштирок бу йилги тўрт йиллик циклда ҳам давом этди. Ҳар сафаргидек орзу умидларимизни кейинги жаҳон чемпионатига олиб қўямиз. Бундан бошқа чорамиз ҳам йўқ. Шахсий ҳаётимда эса катта ўзгаришлар рўй бермади. Бўш вақтим деярли бўлмади. Кичик фурсат юзага келди дегунча оилам даврасига ошиқдим.\n- “Локомотив”га ўтиб, хато қилмаганингиз амалда исбот топди. Янги жамоангизда бахтиёрсиз, шундайми?\n- Албатта. Бу жамоа таркибида Ўзбекистон чемпиони бўлдим, мамлакат кубогини қўлга киритдим. Менимча, бундай ютуқларга эришиш ҳар бир футболчининг орзуси ҳисобланади. Юқорида айтганимдек, ОЧЛда омадсиз иштирок этдик. Шу нарса кўнгилни бироз хира қилиб турибди. Яна бир нарсани айтиб ўтишим керак, кубок финалида ғалаба қозониш орқали “Пахтакор” жамоасига ҳам ёрдам бериб юбордик. Агар финалда биз ғолиб бўлмаганимизда, кубок соҳиба сифатида “Бунёдкор” ОЧЛда иштирок этарди. Энди “Пахтакор” ОЧЛ гуруҳ босқичига йўлланма берувчи плей-офф ўйинида майдонга тушади. Битта ўйиндан иборат баҳс Қатарнинг “Ал Гарафа” клубига қарши ўтказилади. Доҳада ўтадиган бу учрашувда жамоадошларимга омад тилайман. Ўзбекистондан қанча клуб гуруҳ босқичида иштирок этса, бундан биринчи навбатда футболимиз ва албатта мухлислар ютишади.\n- Чемпионатда “Пахтакор”га қарши майдонга тушдингиз. Барибир собиқ жамоадошларингизга қарши ўйнаш қийин кечган бўлса керак?\n- Тўғрисини айтаман, бу мен учун жуда ҳам оғир. Менимча, ҳар бир футболчига ҳам собиқ жамоасига қарши ўйнаш осон бўлмаса керак. Ҳа, биз профессионалмиз, ўз бурчимизни бажаряпмиз, деймизу, лекин ичингиздан бир ғалати туйғу ўтади. Юракнинг бир четида барибир собиқ клубингизга муҳаббат бўлади. Буни ўчириб ташлаб бўлмайди. Қандайдир собиқ жамоадошларингиздан уялиш ҳолати юз беради. Ёшлигингиздан сизни тарбия қилган жамоага қарши ўйнаш осон эмас. Худди бир ҳиёнат қилаётганга ўхшайсиз. Очиғи, болаларнинг кўзига қарашга уяламан. Буни айтиш осон, аммо, майдонга тушганда бунинг қанчалик қийин туйғу эканлигини англаб етасиз. Кўп йиллар давомида сизни олқишлаб турган мухлислар қаршисида энди рақибга айланасиз. Сиз ҳақингизда энди умуман бошқача фикрлар янграйди. Ҳар хил тоифадаги мухлислар бор. Айримлари сизнинг қарорингизни тўғри қабул қилади. Баъзилари умуман тушунмайди.\n- “Пахтакор”нинг бу йилги мавсумдаги ўйинларини кузатиб бордингиз. Барибир бу клубга бефарқ эмассиз. Жамоа ўйини сизда қандай таассурот қолдирди?\n- Деярли барча ўйинларини кузатиб бордим. Айниқса, иккинчи даврада “Пахтакор” анча мазмунли ўйин намойиш этди. Бунинг натижасида чемпионат бронза медаллари қўлга киритилди. Грузиялик мутахассис Шота Арвеладзе жамоа ўйинига ўзгартириш киритишга ҳаракат қилди. Бунинг уддасидан ҳам чиқа олди. Ҳар қандай мураббийга ҳам тўлақонли ўз маҳоратини намойиш этиши, натижа кўрсатиши учун вақт керак. Келаси йили Арвеладзенинг нималарга қодир эканлигини кўрамиз. Олдинда ОЧЛ плей-офф ўйини бор. Битта ўйиндан иборат учрашувда ҳам хорижлик мураббийнинг салоҳияти кўзга ташланади.\n- “Локомотив” жамоасига қанча муддатга ижарага берилган эдингиз? Эндиги режаларингиз қандай?\n- “Локомотив”га бир йиллик ижара шартномасига асосан ўтгандим. Мана ўша муддат якунланди. Ҳуқуқий жиҳатдан “Пахтакор”га тегишлиман. Клуб билан ҳали шартномам бор. Шу боис ҳозир яна “Пахтакор” ихтиёрига қайтишим керак. Лекин ҳали келгуси режаларим ҳақида ўйлаб кўрганим йўқ. Бизда байрам шукуҳи ҳали давом этяпти (кулади).\n- Янги масумни “Пахтакор”да бошлайсизми? Қалбингиз нима деяпти? Бу масалада бир тўхтамга келдингизми?\n- Бу ҳақда гапиришга ҳали эрта бўлса керак, деб ўйлайман. Мавсум кечагина ниҳоясига етди. Энди қисқа таътилдан сўнг бу мавзуга яна қайтамиз.\n- “Пахтакор” раҳбарияти билан бу мавзуда гаплашмадингизми? “Локомотив”дагилар нима дейишяпти?\n- Минг бор узр, бу саволларингизга ҳозир жавоб бера олмайман. Чунки, нима деб жавоб беришни ҳам билмаяпман. Ҳали ҳеч нарса аниқ эмас.\n- Тахминан бир ҳафта оралиғида “Бунёдкор”ни ҳам чемпионатда, ҳам кубок финалида мағлуб этдинглар. Бу бугунги кунда “темирйўлчилар”нинг “қалдирғочлар”дан амалда ҳам устун эканини англатадими?\n- Бу саволнинг жавобини ўзингиз ҳам бердингиз. Кетма-кет иккита учрашувда ҳам ғалаба қозонишга муваффақ бўлдик. Бу ўз-ўзидан “Локомотив”нинг бугунги кунда “Бунёдкор”дан кучлироқ эканлигини кўрсатиб турибди.\n- Чемпионат якунида энг яқин таъқибчи “Насаф” билан 8 очколик фарқ юзага келди. Шу жиҳатдан олаб қараганда, бу йил осонликча чемпион бўлдик, деб айта оласизми?\n- Йўқ, бундай фикр билдира олмайман. Сиз айтган саккиз очколик фарқ биз чемпионликни расмийлаштириб олганимиздан сўнг юзага келди. Агар “Насаф”га Наманганда очко керак бўлганида “Навбаҳор”га қарши иккинчи таркиб билан ўйнамас эди. Ўша ўйинда мағлубиятга учрагани учун ҳам саккиз очколик фарқ билан чемпионатни якунладик. Самарқандда “Динамо”ни мағлуб этмагунимизча, чемпион бўлишимизга ишонмаётгандик. Чунки ҳар қандай натижа бўлиши мумкин эди. Шу сабабли ҳам охиригача кураш олиб бордик ва якунда ўз мақсадимизга эришдик. Самарқандда чемпион бўлганимиздан кейин ўз майдонимизда “Бунёдкор”ни қабул қилдик. Бу учрашувда ҳар икки жамоада ҳам вазифаси йўқ эди. Натижа турнир жадвалидаги ҳолатга таъсир қилмасди. Шундан бўлса керак, ўйин анча қизиқарли ва ҳужумкор руҳда ўтди.\n- Агар таклиф бўлса, ўзингизни хориж клубида синаб кўрармидингиз?\n- Албатта синаб кўрардим. Легионер сифатида ўйнаш ҳар бир футболчининг орзуси ҳисобланади. Фақат ўз олдига юксак вазифаларни қўйган хориж клубларидан таклифлар тушса, ўзимни синаб кўрган бўлардим.\n- ПФЛ томонидан олий лигада 12та жамоанинг қолдирилиши сўнгги ойнинг энг кўп муҳокама қилинган мавзуси бўлди. Бу борада шахсий фикрингиз қандай?\n- Биласизми, бу янгилик ўзим учун ҳам жуда қизиқ бўляпти. Чунки бошқача форматда чемпионатимиз ўтказилади. Олий лига номи Суперлигага ўзгартирилди. Энди номига жисмига яраша бўлиши ҳам керак. ЎФФ раҳбарияти ниманидир ўйлаган ва режалаштиргандир-ки, бундай янгиликни амалиётга тадбиқ этишни лозим топди. Ҳар бир янгилик барибир яхшиликка хизмат қилади. Жамоалар ўртасидаги рақобатнинг кучли бўлгани яхшику! Чемпионат қанчалик кучли бўлса, ўша мамлакат терма жамоаси ҳам шунга мос равишда кучли бўлади. Шахсан мен бу янгиликни қўллаб-қувватлайман. Фақат турнир жадвалининг қуйи поғоналарида бораётган жамоаларга қийин бўлди.\n- Янги йилдан Биринчи лигада 24 ёшдан катта футболчиларнинг ўйнашига рухсат берилмайди. Бу бироз бахсли ҳолат. Бундай чеклов қўйилишига муносабатингиз қандай?\n- Бу ўзгартириш киритилишига қаршиман. Бироз нотўғри қарор бўлди, деб айта оламан. Нега деганда 24 ёшдан катта футболчиларнинг аксарияти ишсиз қолиб кетади. Олий лигага ҳам бора олмайди. Ўзи олий лигада жамоалар сони қирқартирилгач, жуда кўп футболчи кўчада қолади. Ёш чеклови сабаб ишсиз қолган футболчилар оиласини қандай боқади? Қолаверса, айрим футболчиларнинг истеъдоди 25 ёшдан кейин очилиб кетади. Замонавий футболдан бунга мисоллар жуда ҳам кўп. Ўзига клуб топа олмаган футболчиларнинг тақдири ҳеч кимни қизиқтирмайдими? Айнан мана шу жиҳатлари баҳс мунозарага сабаб бўляпти.\n- Ўз ўйинингиздан кўнглингиз тўлдими ёки бундан ҳам яхшироғини кутганмидингиз? Балки жароҳатлар тўсқинлик қилгандир?\n- Биринчи даврада кўрсатган ўйинимдан кўнглим тўлди, десам ҳам бўлади. Лекин иккинчи даврада ўз потенциалим даражасида ўйнай олмадим. Шу сабабли ҳам ўз ўйинимдан қониқиш ҳосил қилмадим.\n- Бунинг сабабларини тахлил қилиб кўрдингизми? Иккинчи даврада ўйинингизда пасайиш юз беришига нима сабаб бўлди?\n- Ҳозир ниманидир сабаб сифатида кўрсатсам, бу баҳонага ўтиб қолади. Шундай экан, хатоларимни ўзим биламан. Жароҳатлар безовта қилгани ҳам бор гап. Насиб қилса, келаси йили мухлислар майдонда умуман бошқа Жалолиддинни кўришади. Шунга астойдил ҳаракат қиламан.\n- Тез орада мавсумнинг энг яхшилари аниқланади. Футболчиларнинг кучли учлигида кимни кўришни истардингиз?\n- Менимча, бу йил ҳеч қандай шак-шубҳасиз йилнинг энг яхши футболчиси Марат Бикмаев бўлади. Жамоадошим 26та гол билан чемпионат тўпурари ҳам бўлди. Бу йилги ютуқларимизда Бикмаевнинг хизматлари катта бўлди. Кучли учликка бошқа футболчини қўймайман. Сабаби, унинг якунида ким ғолиб бўлиши кундек равшан бўлиб турибди.\n- Энди мураббийлардан энг яхши бўлишга даъвогарлар кўп. Улар орасида Рўзиқул Бердиев, Мирко Йеличич, Шота Арвеладзенинг имкониятларини юқорироқ баҳолаган бўлардим. Қолаверса, Миржалол Қосимов ҳам қисқа фурсатда “Бунёдкор”нинг ўйинида ижобий томонга сезиларли ўзгариш қила олди. Бундан ташқари, “Навбаҳор” жамоаси бош мураббийи Илҳом Мўминжонов, “Бухоро” клуби устози Улуғбек Бақоев ҳам ўзларини мураббийлик хислатларини кўрсата олишди.\n- Ёшлардан мавсум кашфиёти сифатида қайси футболчилар кўзингизга ташланди?\n- “Насаф” футболчилари Азиз Ғаниев ва Ислом Кенжабоевни алоҳида таъкидлаган бўлардим. Бу икки ёш футболчи қолган тенгдошларидан яққол ажралиб туришди.\n- Келаси йили Россияда ўтадиган Жаҳон чемпионатига қуръа ташланди. Ўзига хос “ўлим гуруҳи” деб қайси квартетни айтган бўлардингиз?\n- Ҳар бир гуруҳда камида иккитадан яққол кучли терма жамоа бор. Шу боис, алоҳида бир гуруҳни ажратиб кўрсатмайман. “А” гуруҳи ўзига яраша тенг кучли жамоалардан ташкил топган.\n- Россия ўз гуруҳидан чиқа оладими?\n- Менимча, чиқа олади. Агар мезбонлар дастлабки иккита ўйинда ғалаба қозона олишса, бу вазифани муддатидан аввал бажаришлари мумкин. Акс ҳолда қийин бўлади. Шахсан ўзим Бразилияга мухлислик қиламан.\n- Қайси Осиё жамоасининг гуруҳдан чиқиш имконияти юқорироқ?\nАзиз Турғунбоевнинг яқини: "Гап пулда эмас, Азиз ОЧЛ туфайли "Пахтакор"га ўтмоқчи" 69\nСуперлига-2018. Захирадан тушиб гол уришда АГМК ва "Пахтакор" пешқадам 4\n07 дек 12:42:13\nJalol sani joying Paxtakorda, xozir bizga keraksan, ortga qayt! Tajribang ortdi, klasing oshdi, endi shu narsalarni, Yaxshiboyev, Nurulloyevga o'rgat. Seni kutayapmiz!!!\n07 дек 12:53:14\nЖалолиддин хакикатни айтибди лекин...\n07 дек 13:45:11\nDemak hamma narsa Paxtakori uz qulida Masharipov qosa kere Paxtakorda\n07 дек 12:48:14\nPahtakor jamoasi muhlislariga hush habar Jaloliddin pahtakorda\n07 дек 19:58:56\nJalol qaysi klubda o'ynasang ham Uzbekistanni kuchli futbolchisi bo'lish nasib qilsin Xorazmda kuchli futbolchilar juda ko'p\n07 дек 18:57:58\nУзбек если чё фойдаланувчининг фикрига жавоб бериш\nМашариповдан кура кучли уйинчилар куп лигада.! Машарипов пахтакорда булса хам ундан фойда булмайди. У бахтли эмиш. Унда локо уни сотиб олсин 20 мл долларга шу даражада кучли булса. Унга хатто бабаян хам ишонди. Лекин у окламади. Ишончини.! Мен машариповни кучли деб уйламайман мухлис сифатида. У шухратпараст бу факть. Бизга кучли уйинчилар керак, эрон каби мустахкам уйинчилар керак. Мен койил колдим бу юртга узбек сифати улар жуда огир пайтларда хам узини курсата олди. Мен 2018 йил россияда булиб утадиган жч да эронга мухлислик киламан. Курасизлар эрон россияни ютади. Руслар баа ни оссон ютишмокчи. Лекин ундай булмайди. Россия баа ни ютиши мумкин лекин эрон кучли\nсиз футболни ф харфниям билмасекансиз. жалолдака футболист унча-мунча клубларда йок. жалол европача ойнеди, унга шериг йок. уни ойинларини корганмисиз. баба ишонгандимиш, иккита ойинда канакалиги билинмайди.\n07 дек 18:17:13\n07 дек 14:24:07\nЖалолиддин хакикий иктидор касмикорига барака Берлин.\n07 дек 13:12:21\nPaxtakor wundo qoyp qoymidi xudo xoxlasa qaytadi\n07 дек 12:48:25\n07 дек 12:42:20\nQaytasan Paxtakor ga\n08 дек 11:32:34\nMasharipov yahahi futbolchi.Keyingi mavsumda Masharipov 100foiz pahtakorga qaytadi.Masharipovni lokomitivga ijaraga berganiga sabablar bor bular: paxtakar bu mavaumda och ligasida qatnasha olmasdi loko esa qatnashardi masharipovni ijaraga berib uni uyinini, transfer narhini oshirish maqsadida edi.agar och ligasida masharipov yahshiroq harakat qilganida osiyoni birqancha kuchli jamoalaridan takliflar bulardi va pahtakor uni mumaygaina pul evaziga boshqa jamoga quyib yuborar edi.pahtakorda bu mavsum uynaganida uni osiyo jamoalari deyarli uyinini kuzatmas edi chunki pahtakor och ligasida qatnasha olmas edi. Buni uzimizham bilamiz bizni chempionatimizni hech qeysi davlat tomosha qilmasa kerak. Masharipovni lokoga ijaraga berilganini sababi shu deb uylayman.\n07 дек 20:14:11\nБир машхур фильмда «нималар деяпсан Василий» деган жойи бор.Хуллас сизга хам шу гап.Жахон чемпионати кур’аси булди,каерда курдингиз Россия ва БАА уйнашини???БАА Жахон Чемпионатига чикканини сиздан эшитиб турибмиз ))) Россия Саудия билан бир гурухга тушган.Эрон хам умуман бошка гурухда.Машариповга эса менимча шахсий хусуматингиз бор шекилли,бу иктидорли футболчини демаган гапингиз колмабди.Футбол куришни аввал бошлаш керак кеин фикр билдиринг ))))\n07 дек 19:38:31\nNodir фойдаланувчининг фикрига жавоб бериш\nbunyodkorda 1 legioner bor uyam bosa ahmoq\n07 дек 18:58:04


Мавзу: "хавф" - Terabayt.Uz\nСелфи фожеалари: олти йилда 260 та қурбон\nСелфи, деб ҳаётдан кўз юмиш. 2018 йилги глобал тадқиқотлар натижаси шуни кўрсатдики, 2011 йилдан то 2017 йилгача бўлган даврда хатарли селфи қилиб ҳалок бўлган одамлар сони 259 кишини ташкил этган\nКентаврлар биз учун хавфлими?\nАвстриялик олимлар кентаврларнинг Ер билан тўқнашиш эҳтимолини ҳисоблаб чиқишди\nКоллайдернинг сайёрамиз учун хавфи: айрим олимлар сценарийни қуйидагича тасвирламоқда\nБританиялик олим Мартин Рис элементар зарраларни ҳайдаш синовида озгина хатога йўл қўйилса қандай оқибатлар келтириб чиқаришини башорат қилди\nАгентлик мутахассислари энг йирик шаҳарларнинг бирини ер юзидан супириб юбора оладиган метеоритнинг параметрларини моделлаштириб кўришди\nШаҳар чангида яна бир таҳдид аниқланди\nАнтибиотикларга чидамли генлар ҳаво рқали тарқалиши мумкин экан. Уларни тарқатишда эса асосий ишни чанг зарралари бажаради\nФотокамера қаршисида ҳалокат ёки селфи нега тақиқланмоқда?\nҲиндистонда селфи қилиш тақиқланган сайёҳлик объектлари сони борган сари кўпайиб бормоқда.\niPhone ва iPad савдоси хавф остида – Qualcomm Apple’ни судга берди\nQualcomm Inc. фирмасининг таъкидлашича, Apple унинг патентлаштирилган нақ олтита технологиясини ўғирлаган. У жазо сифатида iPhone ҳамда iPad’лар савдосини тақиқлашни, шунингдек, етказилган зиённинг қопланишини талаб қилмоқда.\nNeuralink одамни киборгга айлантирмоқчи – бу қанчалар хавфли?\nNeuralink – инсон мияси ҳамда компютерни ўзаро боғлаб қўйиш технологиясини ривожлантираётган компания. Эҳтимол, бу сизга ёқмас, аммо унинг моҳияти билан танишсангиз фикрингиз...\nСўнгги вақтларда смартфон ишлаб чиқарувчилари гаджетнинг фақат процессори, тезкор хотираси ва камераси билан андармон бўлиб, дизайн масаласига кўп ҳам эътибор қаратишмаётгандек. Смартфонлар...\nТез-тез қувватлантириб туриш литий-ионли батареяларга салбий таъсир кўрсатади. Бунда аккумуляторнинг ўзи токка тўлиб-тошиб кетиши эмас, балки тез-тез қувват олиши асосий омилдир.\nБатареяларнинг портлаши: сабаб ва оқибатлари, ҳимояланиш усуллари\nЁниб ёки портлаб кетувчи аккумуляторлар – мобиль қурилмалар фойдаланувчиларининг хавфсирашига сабаб бўлувчи асосий омиллардан биридир. Бу бежиз эмас, албатта – кейинги пайтларда...


Жаҳон 07:38 / 14.05.2019 8876\nСан-Франциско суди Bayer концернига Roundup гербициди билан алоқадан кейин саратон касалига учрагани таъкидланаётган 2 америкаликка 2 млрд доллардан кўпроқ компенсация тўлаб бериш мажбуриятини қўйди.\nМаълум қилинишича, компенсация Калифорния штатида яшовчи Элва Пиллиод ва унинг рафиқаси Албертага тўланади. Аввал улар Roundup’ни ишлаб чиқарувчи Monsanto компанияси устидан судга арз қилишган. Уларнинг таъкидлашича, Roundup билан алоқадан кейин уларда лимфома пайдо бўлган. Bayer эса Monsanto’ни 2018 йилда 63 млрд долларга сотиб олган.\nҲакамлар суди Monsanto ҳам, Bayer ҳам Roundup одамларда саратон келтириб чиқариши мумкинлиги ҳақида истеъмолчиларни тегишлича воқиф қилмагани ҳақидаги хулосага келган.\nАҚШда Monsanto ва Bayer’га қарши юзлаб шикоятлар берилган. Компаниялар глифосат номи билан ҳам маълум бўлган Roundup гербицидининг канцерогенлиги ҳақидаги маълумотни атайин яширганликда айбланмоқда. Бироқ Bayer бу айбловларни рад этмоқда ва кўп сонли тадқиқотлар глифосатнинг инсон организми учун хавфи йўқлигини кўрсатганини таъкидламоқда.\n2018 йил сентябрда АҚШнинг атроф-муҳитни муҳофаза қилиш агентлиги узоқ давом этган тадқиқотлардан кейин қишлоқ хўжалигида қўлланувчи глифосат саратон касалликларини келтириб чиқармаслиги ҳақидаги хулосага келган. Шу билан бирга Саратонни ўрганиш бўйича халқаро агентлик ушбу гербицидни инсонга канцероген таъсир қилиши мумкин бўлган модда сифатида таснифлаган.\n11:00 / 22.05.2020 64837


БАРЧА ХЎЖАЛИК ЮРИТУВЧИ СУБЪЕКТЛАР ДИҚҚАТИГА! » Янгиобод тумани ҳокимлиги расмий сайти\nЯнгиобод тумани ҳокимлиги » Янгиликлар » БАРЧА ХЎЖАЛИК ЮРИТУВЧИ СУБЪЕКТЛАР ДИҚҚАТИГА!\n2020 йил 6 октябргача ташкилот ва муассасалар 1-mehnat shakli чораклик давлат статистика ҳисоботларини белгиланган муддатлардан кечиктирмай Интернет тармоғи орқали электрон кўринишда тақдим этишлари шарт.\nҲисоботларни тузишда муаммолар вужудга келса корхонангиз жойлашган ҳудуддаги статистика органига ёки Жиззах вилояти статистика бошқармасининг (372)222-81-37 “Ишонч телефонлари”га мурожаат этишингиз мумкин.\nУмумтаълим муассасалари рахбарлари диққатига!


23:11 / 21.05.2020\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 15-17 даража илиқ, кундузи 28-30 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 15-20 даража илиқ, кундузи 30-35 даража иссиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18 даража илиқ, кундузи 30-35 даража иссиқ бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 13-18 даража илиқ, кундузи 28-33 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 13-18 даража илиқ, кундузи 30-35 даража иссиқ бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17 даража илиқ, кундузи 28-33 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 18-23 даража иссиқ бўлади.


И. Саидхўжаев: «Тадбиркорлик – тинимсиз меҳнатдир...»\nЎранғай қишлоғидаги Абдумуталлиб ҳожи хонадонида маҳаллий тадбиркор Илҳом Ҳакимжон ўғли билан обуна мавсуми чоғида танишганмиз. «Ақ жайық» савдо мажмуасида ижара асосида меҳнат қилувчи Илҳом Саидхўжаевни умр йўлдоши Зуҳра Маматраим қизи билан иш жойида учратдим. Тоза, саришта, харидорларга тавсия этиладиган маҳсулотлар дид билан терилган пештахталар мижозларни ўзига чорлайди.\nҚуйида Илҳомжоннинг «Келажакка йўлланма: маънавий янгиланиш» мақоласида баён этилган вазифалар ҳақидаги мулоҳазаларини баён этдик.\n«Жанубий Қозоғистон» газетасини мунтазам мутолаа қиламан. Жами 5 нусха обунасига ҳомийлик қиламан. Бунга Абдумуталлиб ҳожи отанинг даъвати туртки бўлди. Ҳакимжон ота ва Марғуба ая хонадонида 1969 йили тўнғич фарзанд бўлиб туғилдим. Тошкент алоқа политехникумини тамомлаб, шу соҳада ишладим. Мамлакатимиз мустақилликка эришгач тадбиркорликка бел боғладим.\nТадбиркорлик – тинимсиз меҳнат. Тонгги соат 6дан оқшомги соат 23гача иш билан бандмиз. “Меҳнатдан келса бойлик – турмушинг бўлар чиройлик”, деган нақл бежиз айтилмаган. Дилафрўз, Гулноз, Умсиной, Ўғилой, Хусниддин, Руҳшона каби қобил фарзандлар тарбиялаб маълумотли қилдик. Ғофур, Фаррух, Нодир, Комилжон исмли камолотни кўзлаган куёвлар кўриб, Элбек, Мустафо, Шоҳруҳ, Бунёдбек исмли неваралар тарбияламоқдамиз. Насиб этса Ҳусниддин ўғлимизни маълумотли қилиб, келин олиш орзуимиз бор.\nХуллас, бунёдкорлик, меҳнатга доир ўйлар ва режалар. Деҳқончилик, чорвачилик, тадбиркорлик – ҳаммасининг асоси меҳнат. Шундай шароитни яратиб, меҳнатнинг зийнатини кўришни насиб этган давлатимизга, Элбошимизнинг тараққиётни кўзлаган сиёсатига раҳмат, деймиз. Мен мустақил Қозоғистон давлати «Келажакка йўлланма: маънавий янгиланиш» деб номланган Элбошимиз Н. Назарбаевнинг мақоласида қўйилган асосий вазифа – ривожланган 30 давлат қаторига қўшилиш мақсади тўлиқ амалга ошишига ишончим комил.\nСуратда: Илҳом Ҳакимжон ўғли умр йўлдоши Зуҳра Маматраим қизи билан.\nИлҳом САИДХЎЖАЕВ, Туркистон шаҳри, Ўранғай қишлоғи, 2017-09-11, 19:54 192


Роналдо: "Финалда ҳар иккала жамоанинг имкониятлари тенг" / CHAMPIONAT.asia\n09 май 23:55\nРоналдо: "Финалда ҳар иккала жамоанинг имкониятлари тенг"\n"Реал" ҳужумчиси Криштиано Роналдо Чемпионлар лигаси финали олдидан ўз фикрларини билдириб ўтди.\nИспания кубогида ғалабани қўлга киритдик. Энди бор эътибор Чемпионлар лигаси финалига қаратилади. Чемпионатда зафар қучишимиз энди қийин масала. Шу учун бизни жуда муҳим бўлган финал кутиб турибди. Финалда жамоаларнинг имкониятлари тенг.\n"Атлетико" фантастик жамоа. Улар Испания чемпионатида ҳам пешқадам саналишади. "Атлетико" жуда кучли рақиб. Лекин биз Чемпионлар лигасидаги 10-ғалабани қўлга киритишни истаймиз.\nЧемпионлар лигаси финалида иккита испан жамоасини иштирок этиши бу жуда яхши ҳолат. Шунингдек "Севилья" жамоаси ҳам Европа лигаси финалида ўйнайди.\nМен финалда гол уриб, ғалаба қозонишни истайман. Лекин мендан бошқа футболчи гол уриб, бош соврин эга чиқсак ҳам бўлаверади. Ким гол уриши муҳим эмас. Асосийси, бош соврин "Реал" жамоасига насиб этиши энг кераклиси.


Сентябрдан иш ҳақи, пенсиялар, стипендиялар ва нафақалар миқдори оширилмоқда - 18.08.2021, Sputnik Ўзбекистон\n2021 йилнинг 1 сентябридан бошлаб Ўзбекистон ҳудудида: меҳнатга ҳақ тўлашнинг энг кам миқдори – ойига 822 000 сўм этиб белгиланди 18.08.2021, Sputnik Ўзбекистон\nТОШКЕНТ, 18 авг - Sputnik. Сентябрнинг биринчи санасидан иш ҳақи, пенсиялар, стипендиялар ва нафақалар миқдори оширилмоқда. Бу ҳақда президентнинг тегишли Фармони имзоланди.Ҳужжатга кўра, 2021 йилнинг 1 сентябридан бошлаб бюджет ташкилотлари ходимларининг иш ҳақи, пенсиялар, стипендиялар ва нафақалар миқдори 1,1 баробарга оширилади. 2021 йилнинг 1 сентябридан бошлаб Ўзбекистон ҳудудида: меҳнатга ҳақ тўлашнинг энг кам миқдори – ойига 822 000 сўм; базавий ҳисоблаш миқдори – ойига 270 000 сўм; пенсияни ҳисоблашнинг базавий миқдори – ойига 289 000 сўм; ёшга доир энг кам пенсиялар – ойига 565 000 сўм; болаликдан ногиронлиги бўлган шахсларга бериладиган нафақа – ойига 622 000 сўм;зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа – ойига 440 000 сўм; иш стажи тўлиқ бўлмаган чоғдаги пенсияларнинг энг кам миқдори қўшимча тўловни ҳисобга олган ҳолда – ойига 440 000 сўм; белгиланган ёшга доир энг кам пенсия миқдоридан 623 000 сўмгача пенсия олувчиларнинг ёшга доир ва ногиронлик бўйича пенсиялари миқдори – ойига 623 000 сўм; 1941–1945 йиллардаги уруш ногиронлари ва қатнашчилари, шунингдек, фашистлар концлагерларининг вояга етмаган собиқ маҳбуслари ва Ленинград шаҳри қамал қилинган даврда ишлаган шахсларнинг энг кам пенсия миқдори устамаларни инобатга олган ҳолда – ойига 2 750 000 сўм этиб; боқувчисини йўқотганлик пенсияси олувчиларнинг бир нафар меҳнатга қобилиятсиз оила аъзоси учун пенсиянинг энг кам миқдори – ойига 440 000 сўм этиб белгиланди ва кейинги ҳар бир меҳнатга қобилиятсиз оила аъзоси учун амалдаги тартибга мувофиқ пенсия тўланади; боқувчисини йўқотганлик нафақаси олувчиларнинг бир нафар меҳнатга қобилиятсиз оила аъзоси учун нафақа миқдори – ойига 440 000 сўм ва кейинги ҳар бир меҳнатга қобилиятсиз оила аъзоси учун 165 000 сўмдан қўшилиши белгиланди.\n2021 йилнинг 1 сентябридан бошлаб Ўзбекистон ҳудудида: меҳнатга ҳақ тўлашнинг энг кам миқдори – ойига 822 000 сўм этиб белгиланди\nТОШКЕНТ, 18 авг - Sputnik. Сентябрнинг биринчи санасидан иш ҳақи, пенсиялар, стипендиялар ва нафақалар миқдори оширилмоқда. Бу ҳақда президентнинг тегишли Фармони имзоланди.\nҲужжатга кўра, 2021 йилнинг 1 сентябридан бошлаб бюджет ташкилотлари ходимларининг иш ҳақи, пенсиялар, стипендиялар ва нафақалар миқдори 1,1 баробарга оширилади.\n2021 йилнинг 1 сентябридан бошлаб Ўзбекистон ҳудудида: меҳнатга ҳақ тўлашнинг энг кам миқдори – ойига 822 000 сўм;\n1941–1945 йиллардаги уруш ногиронлари ва қатнашчилари, шунингдек, фашистлар концлагерларининг вояга етмаган собиқ маҳбуслари ва Ленинград шаҳри қамал қилинган даврда ишлаган шахсларнинг энг кам пенсия миқдори устамаларни инобатга олган ҳолда – ойига 2 750 000 сўм этиб;\nбоқувчисини йўқотганлик пенсияси олувчиларнинг бир нафар меҳнатга қобилиятсиз оила аъзоси учун пенсиянинг энг кам миқдори – ойига 440 000 сўм этиб белгиланди ва кейинги ҳар бир меҳнатга қобилиятсиз оила аъзоси учун амалдаги тартибга мувофиқ пенсия тўланади;


Ўзбекистон Республикаси Президентининг “Мирзо Улуғбек номидаги ихтисослаштирилган давлат умумтаълим мактаб-интернатини ва “Астрономия ва аэронавтика” боғини ташкил этиш тўғрисида”ги қарори ҳам қабул қилинди.\nМазкур қарор билан Ўзбекистон Фанлар академияси Астрономия институти қошида математика, астрономия, физика ва информатика фанларини чуқур ўргатишга ихтисослаштирилган Мирзо Улуғбек номидаги ихтисослаштирилган давлат умумтаълим мактаб-интернати ташкил этилади.\nУшбу мактабларнинг асосий вазифаси этиб юқори малакали ва билимдон ўқитувчи-педагоглар базасини шакллантириш билан бирга, чет тилини ўқитишга ҳам усутвор аҳамият қаратиш зарурлиги белгиланган. Бу каби ихтисослашган мактабларнинг ташкил этилаётгани ёшларни ватанпарварлик руҳида тарбиялашга хизмат қилиши алоҳида таъкидланди.\nЙиғилишда ҳудудлар имконияти ва салоҳиятини ўрганган ҳолда, 8-9-синф ўқувчиларини касбга йўналтириш масаласи ҳам кўриб чиқилди. Бу таълимнинг кейинги босқичида ўқувчиларнинг ҳунар эгаллашида янги имкониятлар яратади. Эндиликда умумтаълим мактабларида битирувчиларни 50 га яқин касбга ўргатиш йўлга қўйилади. Бунинг учун касб-ҳунар коллежлари ва умумтаълим мактаблари негизида замонавий жиҳозланган ўқув ишлаб чиқариш марказлари ташкил этилиши режалаштирилган. Шунингдек, баъзи касб-ҳунар коллежлари тегишли вазирлик ва идораларга, корхона-ташкилотларга бириктирилади.\nЎзбекистон Республикаси Президентининг 2017 йил 14 мартдаги “Ўрта махсус, касб-ҳунар таълими муассасалари фаолиятини янада такомиллаштириш чора-тадбирлари тўғрисида”ги қарори бу борада муҳим омил бўлмоқда. Бу кадрлар тайёрлашда мазкур муассасаларнинг улушини ошириш ва кафолатланган иш ўринларини яратиш имконини беради.\nЙиғилишда таълим муассасалари бўйича амалга оширилиши лозим бўлган чора-тадбирлар муҳокама қилинди. Хусусан, олий таълим муассасаларида ўқув жараёнини такомиллаштириш, ёшларга замонавий талаблар асосида таълим бериш бугунги куннинг асосий масалаларидан биридир. Бу борада олий таълим муассасаларига бўладиган тест синовларининг очиқ ва ошкоралигини таъминлаш муҳим аҳамият касб этади.


Футзал. Ўзбекистон кубогига 4 апрелда старт берилади » Скачать музыку бесплатно новинки музыки 2016-2017\nФутзал. Ўзбекистон кубогига 4 апрелда старт берилади\nКомментариев: 0 Просмотров: 121 Дата: 31-03-2016, 15:28 Яқиндагина футзал бўйича Олий лига биринчи босқичига якун ясалган эди. 4-6 апрель кунлари Ўзбекистон кубоги баҳсларига старт берилади. Кубок баҳсларида 8 жамоа икки гуруҳга бўлинган ҳолда ғолиблик учун кураш олиб бориши кўзда тутилган. Ҳар икки гуруҳнинг фақатгина ғолиблари ярим финалга йўл оладилар. Ўзбекистон кубогининг амалдаги финалчилари ҳисобланган Тошкентнинг "Ардус" ҳамда Тошкент вилоятининг "Олмалиқ" жамоалари эса кубок ўйинларига ярим финалдан қўшилишади. Кубок беллашувларида иштирок этувчи жамоалар номи тез орада маълум бўлади. Эслатиб ўтамиз, Ўзбекистон кубогининг амалдаги ғолиби "Ардус" жамоаси ҳисобланади. Улар ўтган йилги финалда "Олмалиқ"ни 3:2 ҳисобида мағлуб этиб кубок соҳибига айланишган эди. - деб хабар бермоқда Stadion.uz нашри.


Аҳмад Убайдуллаев: "ОФК мундиалга чиқишимизни хоҳламаганди" (интервью) » Ўзбекистон янгиликлари – Zamin.uz\nАҳмад Убайдуллаев: "ОФК мундиалга чиқишимизни хоҳламаганди" (интервью)\n04 август 2019, 12:23\nҲар йили 11 август яқинлашар экан, қалблардан алланечук ҳислар ўтади. Боиси, 1979 йилнинг худди шу санасида Тошкент - Донецк - Минск маршрути бўйлаб учаётган ҳаво лайнери Днепродзержинск районида қарши йўналишдаги самолёт билан тўқнашиб кетиши оибатида ҳалокатга учради. Улар орасида шонли «Пахтакор»нинг 17 аъзоси ҳам бор эди. Шу куни Минскка парвоз қилиши керак бўлган айрим футболчилар жароҳат туфайли Тошкентда қолишганди. Жумладан, Ўзбекистонда хизмат кўрсатган ёшлар мураббийи Аҳмад Убайдуллаев ҳам. Ўзбек футболига Ислом Тўхтахўжаев, Шерзод Аъзамов, Фозил Мусаев, Даврон Мирзаев каби кўплаб иқтидорларни тарбиялаб берган мутахассиснинг қилган ишлари таҳсинга сазовор. Яқинда Аҳмад Убайдуллаевнинг хонадонида бўлиб, қатор мавзулар юзасидан суҳбат қурдик.\n- Аҳмад ака, суҳбатимизни «Пахтакор» билан боғлиқ хотираларингиздан бошласак... Бу клуб сиз учун бегона эмас ахир.\n- 1971 йили мени «Пахтакор»га, аниқроғи, ёшлар жамоасига таклиф қилишди. Сергей Арутюнов ва Акмал Азизхўжаелар бу жамоадаги илк устозларим саналадилар. 14-15 ёшимда кундузги машғулотларга қатнашишни бошладим, орадан икки йил ўтиб, бизнинг ёш тоифамиздаги жамоа биринчи лига йўлланмасини қўлга киритди. Бу орада мен ва бир неча футболчилар - Константин Баканов, унинг укаси Борис Баканов, қаюм Тўлаганов каби йигитлар ўринбосарлар жамоасига жалб этила бошладик. 1977-1978 йилларга келиб, асосий жамоа таркибидан ўрин олишга муяссар бўлдим. Минскка учмаганим сабаби - оғир жароҳатга йўлиққандим. Ўша йили Киевда ўтказилган халқаро спартакиадада Россия терма жамоасига қарши кечган учрашувда оёғим лат еганди. Кейинчалик бу жиддий бўлиб чиқди. Мен, Тўлаган Исоқов, Анатолий Могильний улар билан парвоз қилмадик.\n- Дарҳақиқат, Тўлаган Исоқов ўша машъум воқеадан сўнг футбол билан буткул хайрлашди...\n- Қайсидир маънода бу фожиа унга оғир ботган бўлса керак. Билганим, у «Динамо Москва» билан баҳсда оғир жароҳат олганди. Мен Москва шаҳрида 7 ойга яқин даволандим. Тўлаган эса қисқа муддатда Тошкентга қайтди. Сўнг уни «Пахтакор»га мураббий этиб тайинлашди.\n- Ҳалокатдан кейинги тикланиш жараёни ҳақида, ўша воқеаларга гувоҳ бўлган шахс сифатида қандай фикр билдирасиз?\n- Жамоани қайта қуриш учун уч йил муддат берилди. Билсангиз, Собиқ иттифоқ пайтида биринчи, иккинчи лига мусобақалари ташкил этиларди. У ерда истеъдодли футболчилар жуда кўп, уларнинг ўзи билан яхлит жамоа тузиш мумкин эди. Бироқ мураббий ва футболчиларнинг аксарияти хориждан таклиф этилди. Тезроқ натижа қайд этиш йўлида кучли легионерлар келиб қўшилди. Зураб Церетели, Чивадзе, кейинчалик Андрей Якубик келди. Менимча, уларсиз ҳам яхши жамоа ташкил қилиш мумкин эди. Футбол интернат-мактаблари яхши фаолият олиб борар, у ерда тажрибали мутахассислар меҳнат қилишарди. Ҳозир ёшлар билан навқирон ва тажрибасиз мураббийлар ишлашяпти. Мен билан бирга тўп сурган Лазиз Мақсудов, Акмал Азизхўжаевлардан кўп нарса ўргандим.\n- Мураббийлик фаолиятингиздаги илк жамоа - «Умид» нима учун тарқалиб кетди?\n- «Умид»ни Спорт қўмитаси қошида Эркин Абдураимов билан бирга очгандик. Дастлаб жамоа номини «Пахтакор-79» деб қўймоқчи бўлдик, сўнг фикр ўзгарди. Биринчи йили жамоани юқори лигага олиб чиқдик, кейинчалик кўп нарса ўзгариб кетди. Шунда ҳам ишсиз қолганим йўқ, 1991-1994 йиллар мобайнида севимли клубим «Пахтакор»да ёрдамчи мураббий сифатида ишладим. Устига-устак, олимпия терма жамоаси ҳам менинг ихтиёримда бўлди. Икки ишни бир вақтда уддалай олмаслигимни тушундим. Сўнгра менинг олдимга Самар-қанднинг «Динамо» клубини олий лигага олиб чиқиш вазифаси қўйилди. Иккинчи даврада мазкур жамоани қабул қилиб олдим ва 5-ўриндан 1-поғонага кўтарилдик. Вазифани аъло даражада уддаладик.\n- Авваллари «Чиғатой» футбол мактабининг мавқеи жуда баланд бўлганди...\n- Дарҳақиқат, юртимиздаги энг яхши футболчилар шу мактаб тарбияланувчилари саналарди. Ўзим ҳам маълум вақт у ерда ёшларга футбол сир-асрорларини ўргатганман. Миржалол қосимов, Шуҳрат Мақсудов, Андрей Акопянц, Марат Бикмаев каби футболчилар шу ердан етишиб чиққан. Кейинчалик футболга бўлган эътибор янада кучайди, замонавий футбол академиялари фойдаланишга топширилди. 2000 йилдан кейин менга ўсмирлар ва ёшлар терма жамоасини ишониб топширишди. «Чиғатой» футбол мактаби ўқувчилари терма ўзаги қилиб олинганди.\n- Максим Шацкихнинг Украинада порлашида Валерий Лобановский бош сабабчи деб ўйлайсизми?\n- Макс - туғма истеъдод соҳиби. Уни олимпия терма жамоасига ҳам жалб этганман, кўз олдимда катта бўлган. Умуман, 2001 йили ОТЖда қўл остимда ёмон жамоа йиғилмаганди. Максдан ташқари Анвар Солиев, Улуғбек Бақоев... Виктор Борисовга ажойиб жамоани топширгандим.\n- Термада ишлаган мураббийларга четдан босим, тазйиқлар бўлиши табиий. Сиз ҳам шундай ҳолатга тушганмисиз?\n- У қадар жиддий босим бўлмаган. Фақат, ижобий натижага эришган мураббийни ишдан олиш хунук ҳолат эди. Авваллари футболимизда нопрофессионаллар фаолият юритишди. Улар футболни тушунмаганга яраша, мураббийликка футбол ичида юрган, ўз ишининг усталарини, халқ манфаатини барча нарсадан устун қўядиган мутахассисларни жалб қилишлари керак эди. Агар шундай бўлганида, биз аллақачон Олимпиада ва жаҳон чемпионатига чиққан бўлардик. Шахсан мен тарбиялаган йигитлар олимпия ўйинларида иштирок этишга ҳақли эдилар. 2012 йили БАА билан «Жар» стадионида ўтган баҳсда деярли барчаси ҳал бўлган, бизни ҳатто дуранг ҳам қаноатлантирарди. Ўшанда Абрамовнинг Иван Нагаев, Шерзод Каримовларни нима сабабдан таркибга киритмаганини ҳали-ҳануз тушунмайман. Умуман олганда, Анзур Исмоилов, Азиз Ибрагимовлар тўп сурган терма ҳам Пекин Олимпиадасига жуда яқин келганди.\n- 2008 йилги U-19 терма жамоасининг муваффақияти сири нимада эди? Ўша жамоани кимдан қабул қилиб олгандингиз?\n- Тўғрироғи, уларни мен тарбиялаганман. Кўпчилигини аввалдан билиб, кўриб келганман. Санъат Шиховни Хоразмдан, Шерзод Каримов, Ислом Тўхтахўжаевни Фарғонадан жалб этганман. Мен бу футболчиларни кичкиналигидан билардим. Юрий Саркисян «Менинг футболчим қандай қилиб термада пайдо бўлиб қолди?» деб ҳайрон бўлганди, «Икки футболчи Тошкентда ўйнамайди», деб шарт қўйган. Мен Саркисянга тўғри тушунтирдим: «Сен ўз клубингда хўжайинсан, бу ерда эса мен жавобгарман». Суннатилла Мамадалиев, Ислом Тўхтахўжаев, Иван Нагаевларни 10 йил давомида пишитиб, терма даражасига қадар олиб чиқдим.\n- БААдаги Осиё чемпионати ярим финалида Хитой билан баҳсда Дониёр Усмоновнинг четлатилиши, Мурод Холмуҳаммедовнинг пенальтилар сериясидаги қаҳрамонлиги... Муродни дарвозага қўйиш қарори кимдан чиққан?\n- Тўғриси, яширмайман, бизнинг жаҳон чемпионатига йўл олишимизни ОФК мутасаддилари хоҳлашмаган. Кичик мундиалга асосий даъвогарлар Эрон, Саудия Арабистони ва БАА саналарди. Мусобақа давомида ҳакамлар бизга нисбатан жуда кўп адолатсиз муносабатда бўлишган. Бу иш саралашданоқ бошланган. Таиланд билан баҳсда Фозил Мусаевнинг тоза голини ҳисоблашмади. Хитой билан учрашувда Бенжамин Уильямс 90}4-дақиқада Дониёр Усмоновни асоссиз четлатди. Мурод дарвозага ўз хоҳиши билан турганди, ўшанда. Мен Фозилни мўлжаллаётгандим. Санъат Шихов тўртинчи зарбани аниқ ижро этганида, ҳеч қандай қаҳрамонликка ҳожат қолмасди. Финалдан олдин Ўзбекистоннинг ғалаба қозониш имконияти юқори баҳоланганлиги жамоамизга хотиржамлик берди, шекилли, ўйин тўлиқ мезбонлар назорати остида ўтди. Балки йигитларимизда толиқиш бўлгандир...\n- Маълумотларга қараганда, бир қатор шогирдларингизга «Ростов»дан чорлов бўлган экан...\n- Ҳа. Буни инкор этмайман. Лекин ҳали улар хорижда тўп суришга тайёр эмасдилар. Даврон Мирзаевни «Пахтакор» «Рубин»га сотиб катта хатога йўл қўйди. Натижада у бошқа майдонда кўрингани йўқ. Шерзод Каримов масаласида қурбон Бердиев шахсан ўзим билан боғланган. Мен унинг ҳали етилмаганлигини айтдим, у тўғри тушунди.\n- 1989-1990 йилларда таваллуд топган авлоднинг бари клубларда ўз ўрнига эга. Аммо кейинги авлод ҳақида бундай дея олмаймиз.\n- Шогирдларимнинг қарийб ҳаммаси катта футболда. 1994 йилда туғилганлар-чи, қани ўша Мексика қаҳрамонлари? Қай бири бирор клубда узоқ вақт тўп сура олди, айтинг-чи? Сардор Собирхўжаев, Муҳсин Убайдуллаевлар барқарор ўйинашмоқда, холос. Энди эътибор беринг, Шерзод Каримов, Шерзод Аъзамов, Ислом Тўхтахўжаев, Санжар Шоаҳмедов, Сардор Мирзаев, Жавлон Иброҳимов, Иван Нагаев... Ҳаммаси юқори даражада тўп суряпти.\n- Дарвоқе, Иванда нима учундир йилдан-йилга сермаҳсуллик пасаймоқда. Тез-тез жамоасини ўзгартиряпти...\n- Нагаев жуда камбағал оила фарзанди бўлган. Отаси ичкиликка ружу қўйган, онаси беэътибор эди. Ҳатто еган таомини ҳам билмаган. Уни «Чиғатой» базасига жойлаштирдик, ёрдам пули ажратдик, ҳамма шарт-шароитлар яратилди. У доим назоратим остида бўлган. Футболчи ўз устида ишлашдан тўхтамаслиги даркор. Иван олдинги даражасига қайтади, албатта.\n- Айни пайт япониялик 18 ёшли Такефусе Кубо «Реал Мадрид» асосий таркиби билан шуғулланяпти... Бизда ҳам шу тизимни такомиллаштириш мумкинми?\n- Албатта, мумкин. Лекин бизда «Реал Мадрид» даражасидаги ўйинчи кам. Таклифлар бўлади, лекин клублар футболчини қўйиб юборишмайди.\n- Ҳозирда Суперлигамизда кўплаб ёш мураббийлар ишлашяпти. Улуғбек Бақоев, Илҳом Мўминжонов, Бахтиёр Ашурматов... Уларнинг фаолиятини қандай баҳолайсиз?\n- Мўминжонов дисквалификацияда. Менга Бақоевнинг бошқариш услуби ёқади. У даставвал яккакурашлар билан шуғулланган, шунинг учун курашишни яхши кўради, енгилишни истамайди, характери бор мураббийлар сирасига киради. Улуғбек ҳали яна ўсади. Шунингдек, Темур Кападзедан ҳам ажойиб мураббий чиқади, миллий терма жамоада ишлаган пайти салоҳияти кўринди. Унда фалсафа ва тактика уйғунлашган.\n- ЎФАнинг янги раҳбарлари фахрийларга эътиборни кучайтириш мақсадида ассоциация қошидаги кенгашни қайта ташкил этишга қарор қилишди. Ушбу воқеага муносабатингиз қандай?\n- Хурсандман, қувонарли ҳолат сифатида қабул қилдим. Биз ҳам устозларимиз, катталардан ўрганганмиз. Фахрийлардан ҳам ўрнак олиш, маслаҳатларини тинглаб туриш зарар қилмайди. Ва ниҳоят, футболимиз тепасига футбол ичидаги, спортнинг ушбу турини яхши тушунадиган инсонларнинг келиши халқда ишончни уйғотди.\n- Ўтган йили «Анди-жон»да ишладингиз, кейин эса кўринмай қолдингиз.\n- Узоқ танаффусдан ке-йин жамоани кучлилар сафига қайтардик. Ҳозир оилам даврасида ҳордиқ чиқаряпман.\nЯнгиликлар » Спорт » Аҳмад Убайдуллаев: "ОФК мундиалга чиқишимизни хоҳламаганди" (интервью)\n12:20 Эктор Купер миллий жамоага чақирилган футболчилар рўйхатини эълон қилди\n22:04 "Пахтакор" "Ал-Наср"ни мағлуб этди ва ОЧЛ гуруҳ босқичига чиқди\n10:14 Хонанда Достон Убайдуллаев оғир жудоликка учради


Муҳожирлар нега сиёсатга «аралашиш»ни исташмайди? – Huquqbon\nМуҳожирлар нега сиёсатга «аралашиш»ни исташмайди?\nЎзбекистонлик муҳожирларнинг аксарияти сиёсий фаолликдан кўра, ўзгаришларни Аллоҳдан сўраш тўғри, деб ҳисоблашади.\nОзодликнинг навбатдаги Баҳс майдонида ўзбекистонлик муҳожирларнинг сиёсий фаоллиги, бугун ўзбек жамиятидаги воқеаларга уларнинг қандай муносабатда бўлаётгани ҳақида баҳс бўлди.\nСўнгги пайтларда ўзбекистонликлар ҳаётини ёритиб борадиган Интернет сайтларида мамлакатдан ташқаридаги ўзбекистонликларнинг муҳожирликда бошдан кечираётган ҳаёт тарзи, хорижда фуқаролик жамиятининг ўрни қанчалик муҳимлигини кўраётганига қарамасдан, Ўзбекистонда бўлаётган ҳодисаларга бефарқ қолаётгани, муҳожирлик тажрибасидан сабоқ чиқармаётгани ҳақида тортишувлар кўп бўляпти.\nШвецияда истиқомат қиладиган ўзбекистонлик қочқин, мустақил журналист Тўлқин Қораев Ўзбекистонни тарк этган муҳожирларни бефарқликда, «зулмга қарши ҳаракат қилмасликда, сиёсий ҳаракатларга қўшилмаслик»да айблаб, бу мусулмонлар “иссиқ жойда ўтириб олиб дуо қилишдан бошқа нарсага ярамайди” мазмунидаги мақолаларидан сўнг ижтимоий тармоқларда бу мавзуда баҳс қизиб кетди.\nБундай дашном, айниқса, диний таъқиблар боис Ўзбекистонни тарк этган муҳожирларнинг ҳамиятига қаттиқ теккан кўринади. Муҳожирлар сиёсатга аралашишдан тийилишарини Ўзбекистонда қолган яқинларининг хавфсизлиги ҳамда Аллоҳнинг ўзи истаган кун бу зулмга барҳам берилади, деган важлар билан изоҳлашади.\nХўш, Ўзбекистондан ташқарида бўлган сиёсий муҳожирларнинг бундай позициясини тўғри деб бўладими?\nМуҳожирларнинг сиёсатдан масофа сақлашининг сабаби уларнинг қўрқоқлигидами, эҳтиёкорлигидами ёки тақдирга тан берганида?\nБугунги Баҳс майдонида ана шу саволлар атрофида мунозара юритилди.\nБаҳсда Швецияда яшаётган ўзбекистонлик мустақил журналист, 48 ёшли Тўлқин Қораев ва унинг оппоненти АҚШда яшаётган 35 ёшли Аҳмаджон Раҳимов иштирок этди.\nБаҳс давомида мунозарага Швеция истиқомат қиладиган, мустақил журналист 48 ёшли Қудрат Бобожон ва тошкентлик ўқитувчи 34 ёшли Илҳом қўшилди.\nБаҳсда эксперт сифатида Швецияда истиқомат қилаётган собиқ имом Муҳаммадсолиҳ Обутов ҳам қатнашди.\nБаҳс майдони: Муҳожирлар нега сиёсатга аралашишни исташмаяпти?\nPrevious postМУСУЛМОН ЎЗБЕКЛАР ҳақида\nNext postl’héritière qui Gêne


Ноқонуний тарзда бойлик орттирган амалдор шахслар жиноий жавобгарликка тортилиши мумкин | bankvabiznes.uz\nНоқонуний тарзда бойлик орттирган амалдор шахслар жиноий жавобгарликка тортилиши мумкин\nКоррупция қарши чора-тадбирларга кўра, эндиликда амалдор шахсларнинг даромадлари кузатиб остида бўлади.\n2020 йилнинг 21 ноябрь куни Ўзбекистон Республикаси Коррупцияга қарши курашиш Миллий кенгашининг 2-йиғилиши бўлиб ўтди. Йиғилишда сўнгги уч ой давомида бажарилган ишлар ва коррупцияга қарши халқаро стандартларни қонунчиликка имплементация қилишни давом эттириш масалалари муҳокама қилинди.\nЎрганишлар натижасига кўра, турли коррупцион жиноятларни содир этиш учун шарт-шароит ва сабаблар тўла-тўкис бартараф қилинмагани ҳақида ахборот берилди.\nЖиноят кодексида мансабдор шахс томонидан ноқонуний тарзда бойлик орттирганлик учун жиноий жавобгарлик белгиланиши айтиб ўтилди. Яъни амалдор шахснинг харажатлари даромадига муносиб бўлиши лозим. Коррупциядан орттирилган пуллар эвазига қад кўтараётган уйлар-у, қатор машиналарга чекловлар қўйилади.\nЭндиликда, халқаро ташкилотлар томонидан ажратилган қарзлар ва молиявий ёрдамлар сарфининг ошкоралигини таъминлаш учун очиқ маълумотлар базаси шакллантирилиб борилади.\nШунингдек, лойиҳада коррупция хавф-хатарига энг кўп дуч келадиган давлат хизматчиларининг фаолият соҳалари ва лавозимлари рўйхатини шакллантиш ва коррупция ҳолатлари тўғрисида аноним хабар йўллаш ва уларни кўриб чиқиш бўйича норматив-ҳуқуқий ҳужжат лойиҳасини ишлаб чиқиш кўзда тутилмоқда.\nБу хали хаммаси эмас, жорий йилдан бошлаб халқаро ташкилотларининг вакилларига пора берган шахслар хам жиноий жавобгарликка тортилади.\nЖамиятимизда содир бўлаётган бошқа янгиликлар тўғрисида қуйидаги манба орқали билиб олинг.


«Блэкаут»га муносабат билдирган Мирзиёев, McDonald’s’га мурожаат қилган Илон Маск ва VIP тўйхона сотиб олган Алишер Усмонов — кунлик дайжест – Kommers.uz\nТаҳлил\t22:20 | 26.1.22\n«Блэкаут»га муносабат билдирган Мирзиёев, McDonald’s’га мурожаат қилган Илон Маск ва VIP тўйхона сотиб олган Алишер Усмонов — кунлик дайжест\nЯқин соатларда 2022 йилнинг 26 январь санаси ҳам поёнига етади. Якунланаётган кун Ўзбекистон ва жаҳон ахборот майдонида қайноқ янгиликларга бой бўлди. Kommers.uz уларнинг энг сараларини битта дайжестга тўплади.\n«Блэкаут»га муносабат билдирган Мирзиёев\n26 январь куни Президент Шавкат Мирзиёев раислигида кун тартибида давлат ва жамият ҳаётининг барча соҳалари қамраб олинган, кенгайтирилган видеоселектор йиғилиши бўлиб ўтди.\nЙиғилишда давлат раҳбари электр энергия таъминоти узилиши бўйича муносабат билдириб, Ўзбекистон халқи, мутасаддилар ва барча ОАВ-блогерларга ҳамкорлик, фидойилик учун миннатдорлик билдирган.\n«Биз бугунги кунда глобал дунёда яшамоқдамиз. Глобал оламда ҳамма нарса бир-бирига боғлиқ. Ҳар бир одамнинг ҳаёти бутун инсоният ҳаёти билан янада кўпроқ боғлиқ бўлиб қолмоқда. Олис-яқин ҳудудларда юз бераётган турли ижтимоий-иқтисодий жараёнлар, техноген офатлар бизга ҳам ўз таъсирини ўтказмасдан қолмайди», — дейди давлат раҳбари.\nШавкат Мирзиёев ўз нутқида электр таъминоти узилиши бутун минтақа ҳаётига таъсир қилганини эслаб ўтди.\n«Мана, куни кеча электр таъминоти бўйича содир бўлган техник узилиш бир зумда бутун минтақа ҳаётида кучли акс-садо берганига барчамиз гувоҳ бўлдик. Бу авариядан ўша заҳотиёқ хабар топиб, дарҳол ҳукумат комиссиясини тузишга топшириқ бердим. Комиссия, тармоқ ва ҳудуд раҳбарлари билан доимий мулоқотда бўлиб, авария ҳамда унинг иқтисодиёт ва аҳоли ҳаётига салбий таъсирини бартараф этиш бўйича ишларни, шахсан назоратимга олдим», — дейди у.\nДавлат раҳбари Ўзбекистон халқи, мутасаддилар ва барча ОАВ-блогерларга ҳамкорлик, фидойилик учун миннатдорлик билдирган.\n«Шу билан бирга, бундай ҳолатда халқимиз ҳам вазиятни тўғри қабул қилиб, саросимага тушмади. Фурсатдан фойдаланиб, аввало сабр-тоқатли халқимизга, шунингдек, ушбу вазиятни бартараф этишда жонбозлик кўрсатган барча соҳа ва идоралар ходимларига, шунингдек, оммавий ахборот воситалари ва ижтимоий тармоқ вакилларига ўз миннатдорчилигимни билдираман», — дейди Президент.\nШавкат Мирзиёев бўлган ҳодисадан тўғри хулоса чиқариш ҳамда мавжуд таҳдид ва муаммоларни бартараф этишга доимо тайёр туриш кераклигини қўшимча қилган.\n«Бу ҳодисадан тўғри хулоса қилиб, биз Ўзбекистон тараққиётини давримизнинг глобал муаммолари билан янада боғлиқ ҳолда кўришимиз керак. Бу борадаги мавжуд таҳдид ва муаммоларни бартараф этишга доимо тайёр туришимиз керак. Тинч-осойишта ҳаёт осмондан тушмайди. Бу ҳаётни қадрлаш, асраб-авайлаш, бу ҳаётни ҳимоя қилиш керак», — дейди Президент.\nMcDonald’s’га мурожаат қилган Илон Маск\nИлон Маск McDonald’s корпорациясини Dogecoin’ни қабул қилишни бошлашга чақирди.\n«Агар McDonald’s Dogecoin’ни қабул қилса, мен телевизорда ‘Хэппи Мил’ ейман», — деб ёзади Маск ўзининг Twitter’даги саҳифасида.\nКриптовалютанинг курси шундан кейин 8 фоизга кўтарилди, аммо кейин ўсишни пасайтирди. Тошкент вақти билан 20:10 ҳолатига кўра, Dogecoin курси 0,1381 долларни ташкил этади, бу аввалги сессиянинг якуний қийматидан 0,45 фоизга юқори.\nСиба-ину зотли ит тасвирланган интернет-мем шарафига 2013 йилда яратилган Dogecoin капиталлашув бўйича ўнта энг йирик криптовалюталардан биридир. Ўтган 12 ойда унинг қиймати қарийб 1600 фоизга ошган, 2022 йил бошидан эса 18 фоизга пасайган.\nVIP тўйхона сотиб олган Алишер Усмонов\nМиллиардер Алишер Усмоновнинг компанияси «Воробьёвы» тоғларида жойлашган «Сафиса» байрам кошонасини сотиб олди.\nЭнг қиммат бренд деб топилган Apple\nApple компанияси дунёдаги энг қиммат бренд деб топилди.\nМаҳсулот ишлаб чиқариш ва саноат кооперациясини кенгайтириш дастури\nЎзбекистонда маҳсулот ишлаб чиқариш ва саноат кооперациясини кенгайтириш дастури қабул қилинди.\nЎзбекистон энг кўп электромобиль импорт қилган давлатлар\nИқтисодий комплексга вазифалар топширган Президент\nПрезидент матбуот хизматининг маълум қилишича, йиғилишда барча иқтисодий комплекс раҳбарлари ва ҳокимлар олдига қуйидаги вазифалар қўйилган.\nЖумладан, ялпи ички маҳсулотни 100 миллиард доллардан ошириб, саноат маҳсулотлари ишлаб чиқаришни 1,4 бараварга кўпайтириш ва камбағаллик даражасини камида 2 бараварга қисқартириш ҳамда 2022 йилда инфляция даражасини 9 фоиздан оширмаслик вазифаси қўйилган.\nБундан ташқари, 2022 йилда оилавий тадбиркорлик дастурлари доирасида 10 триллион сўм кредитларни «маҳаллабай» кафолатли етиб боришини таъминлаш, шунингдек, бюджет тақчиллигини ялпи ички маҳсулотга нисбатан 3 фоиздан оширмаслик белгилаб қўйилган.\nХабарга кўра, деҳқон ва фермерлар даромадини камида 2 бараварга ошириб, аграр тармоқда йиллик ўсишни камида 5 фоизга етказиш кўрсатиб ўтилган. Шунингдек, яқин беш йилда иқтисодиётга 120 миллиард доллар, шу жумладан 70 миллиард доллар хорижий инвестициялар жалб этиш, экспорт ҳажмини йилига 30 миллиард доллардан ошириш вазифаси қўйилган.


Камералар йўл ҳаракатини назорат қилиши, қоидабузарликларни олдини олишга хизмат қилиши кўзда тутилган, деб хабар қилмоқда "Carzone.uz" сайти.\nНашрда ёзилишича, бундан сал олдин Тошкентдаги 160 чоррҳага камералар ўрнатиш ҳақида хабар берилган эди. Айни пайтда шаҳарнинг 120 чорраҳасига кузатув камералари ўрнатилган ва улар йўл ҳаракатини тартибга солиш ишларини олиб боришмоқда.\nТаъкидлаш жоизки, сўнгги бир неча ой давомида Тошкент шаҳридаги чорраҳаларга кузатув камераларини ўрнатиш ишлари олиб борилмоқда. Камералар аввал Тошкентда, сўнгра Самарқандда ва ундан кейин республиканинг қолган регионлари бўйлаб ўрнатиш режалаштирилмоқда.\nШу ўринда жарималар ҳақида, кузатув камералари автомобилнинг давлат рақамини суратга олади. Шу сабаб, жарима автомобилнинг ҳуқуқий эгасига солинади. 60 кун ичида белгиланган жарима тўланмаса, автомашина жарима майдончасига олиб кетилади. Бу ҳақда Спутник мухбирига Тошкент шаҳар Йўл ҳаракати хавфслизлиги бошқармаси бўлим бошлиғи подполковник Зоир Саидалиев Тошкент шаҳар ҳокимиятида ўтказилган брифингда маълум қилган.


Никоҳга доир ҳукмлар ҳақидаги боб – Islom Nuri\nАллоҳ таоло айтади: «Сизлар учун никоҳи ҳалол бўлган аёлларга иккита, учта, тўрттадан уйланаверинглар» (Нисо: 3). Уларга уйланиш ҳаром бўлган аёлларни зикр қилиб ўтгач, Аллоҳ таоло айтади: «Мана шулардан бошқа аёлларга зино қилувчи бўлмаган ҳолингизда молларингизни маҳр қилиб бериш билан уйланишга ҳаракат қилиш сизлар учун ҳалол қилинди» (Нисо: 24).\nНабий соллаллоҳу алайҳи ва саллам турмуш қуришга ундаганлар ва тарғиб қилганлар, «Эй йигитлар жамоаси, қай бирингиз уйланишга қодир бўлса, уйлансин! Чунки (уйланиш) кўзни номаҳрамга тикишдан, авратни ҳаромдан (зинодан) сақлайди», деганлар (Бухорий (5066) ва Муслим (1400) Абдуллоҳ ибн Масъуд розияллоҳу анҳудан ривоят қилганлар). Яна айтганлар: «Қиёмат куни бошқа пайғамбарлардан умматимнинг кўплиги билан фахрланишим учун севимли ва серпушт аёлларга уйланинглар» (Абу Довуд (2050), Насоий (3227) Маъқил ибн Ясор розияллоҳу анҳудан ривоят қилганлар).\nНикоҳнинг ортида жуда кўп манфаатлар бор. Жумладан:\nИнсон наслининг давом этиши, мусулмонлар сонининг кўпайиши, Аллоҳ йўлида\nжиҳод қилувчи ва динини ҳимоя қилувчи фарзандлар етиштириб чиқариш билан\nкофирларни ҳафа қилиш.\nЖинсий аъзолар иффатини сақлаш ва уларни инсоний жамиятларни бузиб\nюборадиган ҳаром лаззатланишлардан сақлаш.\nЭркак киши аёл устида раҳбар бўлиб, инфоқ қилиб туриши. Аллоҳ таоло\nайтади: «Эркаклар хотинлари устида раҳбардурлар. Бунга сабаб Аллоҳ уларнинг\nбировларини бировларидан (яъни эркакларни аёллардан) ортиқ қилгани ва\nэркаклар (хотинлари ва оилалари учун) ўз мол-мулкларидан сарф-харажат\nқилганларидир» (Нисо: 34).\nЭр-хотин ўртасида кўнгил яқинлик ҳосил бўлиши ва ором-осойишталик пайдо\nбўлиши. Аллоҳ таоло айтади: «Унинг оятларидан (яна бири) У зот сизлар\nҳамдам бўлишларингиз учун ўзларингиздан жуфтлар яратиши ва ўрталарингизда\nошнолик ва меҳр-муҳаббат пайдо қилишидир» (Рум: 21), «У (Аллоҳ)\nшундай зотки, сизларни бир жондан (Одамдан) яратди ва у ором-осойиш\nтопсин деб унинг ўзидан жуфтини вужудга келтирди» (Аъроф: 189).\nУ инсоний жамиятларни ахлоқларни емирадиган ва фазилатларни вайрон\nқиладиган ахлоқсиз фаҳш ишларга тушишдан ҳимоя қилади.\nНасл-насабларни асраш, ўзаро қариндош-уруғчилик алоқаларини боғлаш,\nмеҳр-мурувват, силаи раҳм ва ҳаққа ёрдам кўрсатиш каби олийжаноб хислатлар ҳукм\nсурадиган шарафли хонадонлар барпо бўлиши.\nОдамзотнинг ҳайвоний ҳаётдан улуғ инсоний ҳаёт сари юксалиши.\nАллоҳнинг Китоби ва Расулининг суннатлари асосида барпо бўлувчи улуғ ва покиза шаръий никоҳнинг башарият учун бундан бошқа ҳам кўплаб манфаатлари бор.\nНикоҳ – эр-хотиннинг бир-биридан фойдаланишини ҳалол қилиб берувчи шаръий ақд-битимдир. Набий соллаллоҳу алайҳи ва саллам айтганлар: «Аёлларга яхши муомалада бўлинглар! Зеро, улар сизларнинг ҳузурингизда асиралардир» (Термизий (1163), Насоий «Ал-кубро»да (5/372, №9169) Ибн Можа (1851) Амр ибн Аҳвас розияллоҳу анҳудан ривоят қилганлар. Аёл киши эрининг ҳукми остида бўлгани учун Расулуллоҳ соллаллоҳу алайҳи ва саллам уни асирага ташбеҳ қилдилар.) Бир ривоятда: «Уларнинг номусларини Аллоҳнинг калимаси билан ҳалол қилиб олдингизлар» (Муслим (1218) Жобир розияллоҳу анҳудан ривоят қилган).\nНикоҳ ақди – эр-хотин ўртасидаги аҳду-паймондир. Аллоҳ таоло айтади: «Улар (яъни хотинларингиз) сизлардан қатъий аҳд-паймон олганларидан сўнг…» (Нисо: 21). У эр-хотиннинг ҳар бирини иккинчисига нисбатан унинг тақозосига кўра амал қилишини вожиб қиладиган битимдир. Аллоҳ таоло айтади: «Эй мўминлар, аҳдларга (ўзаро келишган битимларга) вафо қилингиз!» (Моида: 1).\nИмконияти бор бўлган ҳамда бировига оғиб кетишидан омонликда бўлган киши биттадан ортиқ аёлга уйланишига рухсат берилган. Аллоҳ таоло айтади: «Сизлар учун никоҳи ҳалол бўлган аёлларга иккита, учта, тўрттадан уйланаверинглар. Энди агар (улар орасида) адолат қила олмасликдан қўрқсангиз, бир аёлга (уйланинг)» (Нисо: 3). Бу ерда талаб қилинган адолат – қилиш имконияти бор бўлган адолатдир, яъни, нафақада, кийим-кечакда, уй-жойда ва ётоқда аёллар ўртасида тенгликни вужудга келтиришдир.\nКўпхотинлиликка рухсат бериши шариатимизнинг гўзал сифатларидан ва ҳамма замону-маконларга яроқли эканидандир. Чунки, бунда эркакларга ҳам, аёлларга ҳам, бутун жамиятга ҳам жуда катта манфаатлар ҳосил бўлади.\n– Зеро, аёлларнинг сони эркаклар сонига қараганда кўплиги маълум, бунинг устига урушлар, йўл ҳодисалари каби хатарлар одатда эркаклар устига тушиб, уларнинг сонлари яна ҳам камайиб, аёллар сони эса ортиб боради. Агар эркак кишини фақат битта аёлга чеклаб қўйилса, жуда кўп аёллар турмушсиз қолишига тўғри келади.\n– Шунингдек, маълумки, аёл киши ҳайз ва нифос каби жинсий яқинликка имкон бермайдиган кунларни бошдан кечиради. Агар эркак кишини бошқа аёлга уйланишдан ман қилинса, кўп вақтларни жинсий қониш ва наслини кўпайтиришдан маҳрум қилинган ҳолда ўтказишига тўғри келади.\n– Маълумки, аёл кишидан жинсий жиҳатдан тўла ва самарали фойдаланиш унинг ўтиш (климакс) даврига, яъни 50 ёшга етиши билан ниҳоясига етади. Эркак кишида эса ундай эмас, унинг жинсий активлиги ва насл қолдиришга қодирлиги мўйсафдлик ёшигача ҳам давом этади. Агар уни битта аёлга чеклаб қўйилса, кўп яхшиликлардан маҳрум қилинган, насл қолдириш ва фарзанд кўриш имконияти чеклаб қўйилган бўлади.\n– Ундан ташқари, маълумки, аксарият жамиятларда ҳар доим аёлларнинг адади эркакларнинг ададидан кўп бўлиб келган. Агар битта эркакни битта аёлга чеклаб қўйилса, бу кўплаб аёлларни оиласиз қолишига олиб келади. Қолаверса, бу хулқий бузуқликларга ва кўплаб аёлларнинг зое бўлиб, оилавий ҳаёт лаззатидан фойдалана олмасликларига олиб келади.\nКўпхотинлиликка рухсат берилишида кўп етук ҳикматлар бор, Аллоҳ таоло бу йўлни тўсишга ва ушбу манфаатларни йўққа чиқаришга уринувчиларга ўзи кифоя қилсин.\nНикоҳланиш ва турмуш қуриш – шаръий ҳукм жиҳатидан – беш турга бўлинади: у гоҳо фарз бўлади, гоҳо мустаҳаб бўлади, гоҳо мубоҳ бўлади, гоҳо ҳаром бўлади, гоҳо макруҳ бўлади.\n– Агар турмуш қурмаса, зино қилиб қўйиш хавфи бўлган киши учун турмуш қуриш фарз бўлади. Чунки, никоҳ уни ҳаромдан пок сақлаш учун ҳалол йўлдир. Бу ҳолат хусусида шайхулислом Ибн Таймия раҳимаҳуллоҳ айтади: «Агар инсон турмуш қилишга муҳтож бўлса ва уни тарк қилиш билан ўзига машаққат етишидан қўрқса, турмуш қуришни фарз ҳаждан муқаддам қилади» (Ал-фатавал-кубро: 5/449). Бошқалар турмуш қуриш у учун нафл ҳаждан ва нафл намозу рўзадан афзал бўлади, деганлар. Уларга кўра, бу ҳолатда инфоқ қилишга қодир бўлиш билан ожиз бўлиш ўртасида фарқ йўқдир.\nШайхулислом Ибн Таймия айтади: «Аҳмаднинг ва аксариятнинг сўзларининг зоҳири қодирликни эътибор қилмасликдир. Чунки, Аллоҳ таоло Ўзи беҳожат қилишни ваъда қилган: «Агар улар камбағал бўлсалар, Аллоҳ уларни Ўз фазлу-карами билан бой-беҳожат қилур» (Нур: 32). Набий соллаллоҳу алайҳи ва саллам баъзан ҳеч вақосиз тонг оттирардилар ва ҳеч вақосиз кеч киртирардилар (Бухорий (2566) ва Муслим (2972) Оиша розияллоҳу анҳодан ривоят қилганлар), у зот темир узукка ҳам қодир бўлмаган бир кишини уйлантириб қўйганлар» (Бухорий (5087) ва Муслим (1425) Саҳл ибн Саъд ас-Соидий розияллоҳу анҳудан ривоят қилганлар).\n– Шаҳват (истак-майл) бор бўлиб, зино хавфи бўлмаган ҳолатда турмуш қуриш мустаҳаб бўлади, чунки бу кўпчилик эркак ва аёлларнинг манфаатларини ўз ичига олган бўлади.\n– Шаҳват ҳам, уйланишга рағбат ҳам йўқ бўлган ҳолатдаги кишининг, масалан, жинсий заиф одам ва мўйсафиднинг турмуш қуриши мубоҳ (яъни, мумкин) иш бўлади. Баъзан эса айни шу ҳолдаги одамнинг уйланиши макруҳ бўлади. Чунки, бу турмуш аёл кишининг никоҳдан бўлган ғаразини рўёбга чиқармайди ва унга зарар келтиради.\n– Мусулмон киши агар кофир ҳарб диёрида (яъни уруш ҳолатидаги кофир душманлар диёрида) бўлса, уйланиши ҳаром бўлади. Чунки, зурриётини хатарга қўйиш ва уларни кофирларнинг истилоси остида қолдириш хавфи бор бўлади, аҳли-аёли учун ҳам душмандан хотиржам бўлмайди.\nИффатли, асли тоза, диндор аёлга уйланиш суннатдир. Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: «Aёл кишигa тўрт сaбaбдан бири учун, яъни, бoйлиги, нaсaби, ҳусни ёки дини учун уйлaнилaди. Шундaй экaн, сeн диндoригa уйлaнишгa ҳaрaкaт қил, барака топкур», дeганлар (Бухорий (5090) ва Муслим (1466) ривоятлари).\nАёл кишига динидан бошқа сабаб учун уйланишдан қайтариқ келган. Расулуллоҳ соллаллоҳу алайҳи ва саллам: «Аёлларга ҳусни учун уйланмангларки, ҳуснлари уларни ҳалок қилиши ҳам мумкин. Мол-дунёси учун ҳам уйланмангларки, моллари уларнинг туғёнларига сабаб бўлиши ҳам мумкин. Уларга дин учун уйланинглар» (Ибн Можа (1859) шу маънода, Байҳақий (7/80) шу лафз билан Абдуллоҳ ибн Амр розияллоҳу анҳумодан ривоят қилганлар).\nНабий соллаллоҳу алайҳи ва саллам қизга уйланишга тарғиб қилганлар, Жобир розияллоҳу анҳуга: «Қиз болага уйланмабсизда, у билан ўйнаб-кулардингиз», деганлар (Бухорий (5247) ва Муслим (715) ривоятлари. Қизга уйланишда кўнгил яқинлик тўла-тўкис ҳосил бўлади, чунки у аввал бошқа эр кўрмаган ва дилида бошқа эркакнинг муҳаббати таъсири қолмаган бўлади.\nСерпушт аёлга, яъни аёллари серфарзандлик билан танилган хонадон аҳлидан уйланиш суннатдир. Анас розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: «Қиёмат куни бошқа пайғамбарлардан умматимнинг кўплиги билан фахрланишим учун севимли ва серпушт аёлларга уйланинглар», деганлар (Абу Довуд (2050), Насоий (3227) Маъқил ибн Ясор розияллоҳу анҳудан ривоят қилганлар). Шу маънода бошқа ҳадислар ҳам келган.\nУйланиш ҳукми шахсларнинг ҳолатлари фарқли бўлишига, уларнинг жисмоний ва молиявий куч-қувватларига ва оила масъулиятини кўтаришга бўлган ҳозирликларига қараб фарқли бўлади.\nНабий соллаллоҳу алайҳи ва саллам ёшларни эртароқ уйланишга ундаганлар. Чунки, улар бунга бошқалардан кўра муҳтожроқ бўладилар. У зот айтганлар: «Эй йигитлар жамоаси, қай бирингиз уйланишга қодир бўлса, уйлансин! Чунки (уйланиш) кўзни номаҳрамга тикишдан, авратни ҳаромдан (зинодан) сақлайди. Ким қодир бўлмаса, рўза тутсин! Чунки, рўза унга (ҳаромга тушиб қолишидан) қалқондир» (Бухорий (5066) ва Муслим (1400) Абдуллоҳ ибн Масъуд розияллоҳу анҳудан ривоят қилганлар).\nБаъзилар «қодирлик»дан мурод жимоъ, дейишган, баъзилар никоҳ учун керакли нарсалар, дейишган. Ҳар икки сўз ўртасида қарама-қаршилик йўқ.\nНабий соллаллоҳу алайҳи ва саллам икки тартибли иш орқали шаҳватга қарши\nкурашиш ва унинг хатаридан сақланишга буюрдилар. Яъни, қодир бўлган одам\nуйланишига, қодир бўлмаган одам эса рўза тутишига буюрдилар. Бу эса инсон ўз\nнафсини хатар сўқмоқларида ташлаб қўймаслиги кераклигига далолат қилади. Аллоҳ\nтаоло айтганидек: «Ўз ораларингиздаги тул-беваларни ҳамда қул ва\nчўриларингизни яхшиларини уйлантиринглар. Агар улар камбағал бўлсалар, Аллоҳ\nуларни Ўз фазлу-карами билан бой-беҳожат қилур. Аллоҳ (фазлу-карами)\nкенг, билувчидир. Никоҳ (учун лозим бўлган мол-давлатни) топа олмаган\nкишилар то Аллоҳ уларни Ўз фазлу-карами билан бой-бадавлат қилгунича ўзларини\n(ҳаромдан, зинокорликдан) пок тутсинлар!» (Нур: 32, 33).


БИЗ ВИPУСНИ ҲАМЖИҲАТЛИГИМИЗ БИЛАН ЕНГАМИЗ - AmuNews.uz - энг сўнгги янгиликлар\nБИЗ ВИPУСНИ ҲАМЖИҲАТЛИГИМИЗ БИЛАН ЕНГАМИЗ\nМаълумки, айни пайтда бутун дунё мамлакатлари орасида кенг тарқалган ва тарқалишда давом этаётган коронавирус пандемияси кўплаб йирик давлатларга катта талофатлар етказди. Кузатиб бораяпмизки, дунёнинг ривожланган мамлакатлари бу вирус билан ўз вақтида кураша бошламаганлиги сабабли вируснинг янада чуқур илдиз отишига ва инфекция занжирининг кенг тарқалишига сабаб бўлди. Натижада эса, қанчадан-қанча инсонлар ҳаётдан кўз юмди.\nAллоҳга минг шукурлар бўлсинки, бизнинг халқимиз бошига кулфат келганда бир тан, бир жон бўлиб, бир-бирини доимо эъзозлаб, қўллаб турувчи ва елкадош бўлувчи халқ. Муҳтарам Президентимиз саъй-ҳаракатлари билан коронавирус инфекцияси тарқалишининг олдини олиш, аҳоли саломатлигини асраш борасида ўта зарур ва тизимли ишлар амалга оширилди. Худога минг шукурки, мамлакатимизда ўз вақтида эълон қилинган карантин натижасида, ушбу вируснинг тарқалиш занжири деярли узилди. Вирусга чалинган инсонлар сони камайиб, соғайганлар сони ортмоқда.\nМамлакатимизда вирусга чалинган беморларга зарур ва етарлича тиббий хизмат кўрсатилиб, даволаш ишлари амалга оширилмоқда.\nХалқимизнинг бағрикенглиги, халқпарварлиги натижасида вирус ўчоғига айланган чет эл мамлакатларига ўқиш ва ишлаш учун кетган ҳамюртларимиз ўз она юртига, оиласи бағрига қайтариб келинди. Уларнинг саломатлигини муҳофаза қилиш учун 14 кунлик карантинларга олинди. Бу бизнинг она халқимиз ўз болаларини хавфли ҳудудларда ташлаб қўймаслиги, мамлакатимиз ҳар бир фуқаросининг саломатлиги учун қайғуриши ва уни давлат ҳимоясига олганидан далолатдир.\nШуни ҳам мамнуният билан айтиб ўтиш керакки, Pеспубликамизнинг айрим ҳудудларида умуман коронавирус инфекцияси билан зарарланган ва вирусга чалинган беморлар қайд этилмаган. Бу ҳам бизнинг бир ютуғимиздир.\nМана 2 ойдан ошаяптики, карантин даврида фуқароларимиздан сабабсиз уйдан чиқмасликлари талаб этилмоқда. Бу талабни барчамиз тўғри тушунишимиз ва унга амал қилишимиз керак. Aхир бу каби ишлар бизнинг, халқимизнинг саломатлиги йўлида қилинаётир.\nБиз хурсанд бўлишимиз керакки, дунёнинг ўнлаб ривожланган давлатлари орасида бизнинг мамлакатимиз биринчилардан бўлиб, вирусга қарши ўз вақтида кураша бошлади ва инфекциянинг кенг тарқалишига чек қўйилди.\nХудо хоҳласа, она халқимиз бу синовлардан эсон-омон ўтиб, яна фаровон кунларга етишади. Чунки, Ўзбек халқи – кучли, сабрли, матонатли ва томирларида буюк аждодлари қони оқаётган халқ!\nгазетанинг жамоатчи мухбири.\nФАВҚУЛОДДА ВАЗИЯТЛАP БЎЛИМИ ХОДИМЛАPИ ХАЛҚ САЛОМАТЛИГИ УЧУН ҲАP КУНИ ИШДА, СИЗ ЭСА УЙДА ҚОЛИБ ЎЗ-ЎЗИНГИЗНИ, ЯҚИНЛАPИНГИЗНИ АСPАНГ!\nУPУШ, НОМИНГ ЎЧСИН ЖАҲОНДА!


ЭГИЗАК ФАРЗАНД КЎРИШНИ ХОҲЛОВЧИЛАР УЧУН ҚЎЛЛАНМА! | Суғдиёна биринчи аёллар электрон журнали\nÂ Болалигимдан эгизак фарзанди бор аёлларга ҳавас билан қарардим. Ўзимча ўша вақтларда мен ҳам улар каби бир-бирига қуйиб қўйгандек ўхшаш болачаларнинг онаси бўламан деб, орзу қилганман. Вақт ўтиб, ҳомиладорлик ва она бўлиш бахтига муяссар бўлганимдан сўнг, бу қанчалар машаққатли эканини тушунгандек бўлдим... Лекин барибир, болаликдаги орзу мени бутунлай тарк этканича йўқ! Менимча, икки карра бахтга эришиш учун нималар қилиш лозимлиги бир мени эмас, кўпчилик аёлларни қизиқтириши шубҳасиз. Эгизаклар туғилиши фавқулодда ҳодиса!\nБу ҳақиқаттан ҳам кам рўй берадиган ҳодиса саналади. Ҳамма янги туғилган чақалоқларнинг 2 %инигина эгизаклар ташкил этади. Ҳамма эгизакларнинг 2 %ига эса бир вақтнинг ўзида туғилган уч эгизаклар тўғри келади. Барчанинг ҳаваси келадиган ҳолат: эгизак гўдакларни бир хил кийинтириб, олиб юриш бахтига мушарраф бўлишдан аввал қийин йўлни босиб ўтишга тўғри келади... Бу қандай юз беради?\nЭгизаклар икки турга ажратилади. Дизиготали (бир-бирига ўхшамайдиган ёки икки жинсли) эгизаклар уруғланган икки тухумдан ривожланади. Бир ҳайз циклида етилган икки тухум ҳужайра бир вақтнинг ўзида уруғланмаслиги мумкин, баъзида бир неча соатдан бир неча кунгача фарқ кузатилади. Икки тухумли эгизаклар генетик жиҳатдан бир-бирига оддий ака-укалардек ўхшаш бўлади, холос.\nМонозиготали (бир жинсли ва бир-бирига қўйиб қўйгандек ўхшаш) эгизаклар битта тухум ҳужайра ва бир уруғ ҳужайранинг бирикишидан юзага келади. Тиббиёт илмига ҳанузгача маълум бўлмаган биокимёвий ҳодисаларга кўра, бир ҳужайра иккига бўлиниб, жуфт эмбрион ривожлана бошлайди. Она қорнидаги муҳит, ДНК мутациялари ва бошқа бир қанча омилларнинг таъсири натижасида эгизаклар бир-биридан бироз фарқланиши ҳам мумкин, лекин бу сезиларли даражада бўлмайди. Монозиготали эгизаклар дизиготалиларга қараганда 5 маротаба камроқ туғилади. Ҳамда уларнинг аксарияти ўғил болалар бўлади.\nБўлажак ота-оналар ўз истагига кўра эгизаклар билан ҳомиладор бўлиш жараёнига аралаша олмайди. Чунки икки ҳужайра бирикишининг ўзидаёқ туғилажак боланинг жинси, битта ёки иккита бўлиши ҳамда ташқи кўриниши ҳақидаги маълумотлар юзага келади. Бироқ айрим ташқи омиллар дизиготали эгизаклар туғилишига сабаб бўлиши мумкин, бироқ бу ҳодисанинг монозиготалиларга таъсири йўқ. АЁЛНИНГ ЁШИ. 35-39 ёшга келиб, аёл организмида эгизакларга ҳомиладор бўлиш имконияти ортади. Чунки бу даврда тухум ҳужайраларини етилишини рағбатлантирадиган гормон миқдори ошган бўлади. Маълумотларга кўра, бир вақтнинг ўзида уруғланишга тайёр тухум ҳужайралар етилиши ҳолатлари кўп кузатилади. Бу гормон миқдори айниқса баҳор фаслида ошгани учун йилнинг бу уч ойлигида эгизаклар билан ҳомиладор бўлганлар сони кўпаяди.\nНАСЛ. Агар қариндошларингизда эгизак фарзандлар бўлса, сизда ҳам эгизак кўриш имконияти бўлиши мумкин. Бироқ эгизак туғишга бўлган мойиллик онадан-қизга ўтишини инобатга олсак, буви, она, холалар эгизак фарзанд кўрган бўлса, демак сиз ҳам бу бахтга эриша оласиз.Â ҚИСҚА ҲАЙЗ ЦИКЛИ. 20-21 кунлик ҳайз циклига эга аёлларда бир даврнинг ўзида бир қанча тухум ҳужайралар етилади. Бундан ташқари бачадонда табиий нуқсон (икки шохли бачадон, бачадон бўшлиғида тўсиқ) ларнинг мавжудлиги ҳам эгизаклар туғилишига сабаб бўлиши мумкин.\nДАВОЛАНИШ ВА СУНЪИЙ УРУҒЛАНТИРИШ. Сўнги вақтларда бепуштлик ҳамда айрим гинекологик касалликларни даволашда тухум ҳужайраси ривожланиши ва овуляция жараёнига таъсир қилувчи гормонал дорилардан фойдаланиш оммалашди. Узоқ йиллар давомида бепуштликдан азият чеккан жуфтликлар даволангач, бир йўла эгизакларнинг ота-онасига айланиши ҳам кўп кузатилган. Шунингдек, ЭКУ (экстракопораль уруғлантириш) усулидан кенг фойдаланиш натижасида эгизаклар туғилиши ноёб ҳодисалар қаторидан чиқа бошлади. ИЖТИМОИЙ ОМИЛ. Сабаби тўлиқ ўрганилмаган бўлса-да, статистик маълумотларга кўра жаҳонда нотинч ва ижтимоий ўзгаришлар рўй берган даврларда эгизакларнинг кўп туғилиши кузатилган.\nБитта, икки ёки учтами?\nБундан 20-25 йил илгари ҳомиланинг эгизак эканлиги 20-ҳафтадан сўнг ёки туғруқ жараёнида маълум бўларди. Ҳозир эса бу ишни ҳомила 5 ҳафталик бўлганида ҳам аниқлаш имкони мавжуд. КЎП ҲОМИЛАЛИ ҲОМИЛАДОРЛИКНИНГ БЕЛГИЛАРИ\nОддий ҳомиладорликка нисбатан бачадон тез катталашиб боради;\nБачадон ҳажми ҳомиладорлик муддатига тўғри келмайди;\nАкушер текширувида бачадон бўшлиғида учта ёки ундан кўпроқ тана аъзоларининг (иккита бош ва битта тос суяги ёки иккита тос суяги ва битта бош) сезилиб туради;\nБачадонннинг икки томонида юрак юриши аниқ эшитилади;\n5 ҳафталик ҳомиланинг УТТ текшируви ўтказилганида бачадон бўшлиғида иккита уруғланган тухум ҳужайраси аниқланади;\nМалакали мутахассис 14 ҳафталик ҳомиланинг бир уруғли ёки икки уруғли эканлигини тухум ҳужайранинг қобиғига қараб, бемалол айтиб бера олади. Â Икки карра бахтнинг баҳоси\nБўлажак онада кўп ҳомилали ҳомиладорлик аниқланса, у ҳомиладорларнинг хавфли гуруҳига киритилади. Чунки бундай ҳомиладорликда она ва боланинг соғлиғига ножўя таъсир кўрсатувчи жиддий муаммоларнинг юзага келиш хавфи бир неча баробар ошади. Муаммоларсиз кечаётган кўп ҳомилали ҳомиладорликда ҳам бўлажак она чарчоқ, иккинчи уч ойликда нафас етишмовчилиги, юрак тез уришини ҳис қилиши мумкин. Чунки бу вақтда бачадон оддий ҳомиладорликка нисбатан 3-4 баробар катталашиб, юрак ва ўпка жойлашган диафрагмага босим беради. Шунингдек,\nАртериал қон босимнинг ошиши;\nВена қон томирларининг варикоз кенгайиши;\nҚорин ва сон қисмидаги терининг чўзилишиши;\nПешобда оқсилнинг ажралиши;\nБола тушиш хавфи кабилар кузатилади. Эгизаклар ўзи туғиладими ёки...\nБу масалага ҳомиладор аёлнинг хоҳиши ва шифокори кўрсатмасига кўра ечим топилади. Шунинг учун олдиндан бир қарор қабул қилмаслик тавсия этилади. Ҳамда ҳомиладорликнинг сўнгги уч ойлигида мунтазам шифокор кўригида бўлиш лозим.\nОлий тоифали шифокор, акушер гинеколог Нилуфар Бўстонова берган маълумотлар асосида Дилноза Миртолипова тайёрлади.Twitter НравитсяSocButtons v1.5